Nudimo vam nekoliko saveta koji mogu pomoći da svojoj deci obezbedite sigurniji boravak na internetu:\nOtkako su internet i mobilni telefoni postali dečija svakodnevica, roditeljstvo je postalo mnogo komplikovaniji zadatak. Internet je potreba savremenog čoveka, a deca danas rastu sa tehnologijama, koje ponekada koriste bolje od nas odraslih. Naš zadatak je da ih edukujemo i zaštitimo od opasnosti koje na internetu postoje.\nNijedna prethodna generacija nije se susrela sa ovim izazovom, pa je današnjim mamama i tatama preostalo da „u hodu“ uče kako se postaviti prema ovoj velikoj promeni koja je toliko uticala na živote svih nas. Ekrani nas sve „hipnotišu“ a bezbrojne mogućnosti zabave, povezivanja i učenja u digitalnom svetu čine da sve više zanemarujmo ovaj „analogni“. To je posebno štetno za decu u razvoju, koja treba da provode puno vremena u igri, fizičkoj aktivnosti i druženju licem u lice kako bi razvijala svoje kognitivne i socijalne veštine.\nNa sve ove izazove, dodatno opterećenje donela je pandemija koronavirusa, koja je učinila da deca još više vremena provode pred ekranima, budući da ih sada ne koriste pre svega za zabavu, već i za obrazovanje. Deca sada online prate nastavu, rade domaće zadatke, uče – i to u vreme dok su njihovi roditelji na poslu. Većina roditelja se žali upravo na to da sada ne mogu uopšte da kontrolišu koliko su deca na internetu niti šta tačno rade dok su onlajn.\nTo znači da deca veliki deo dana provode bez nadzora u virtuelnom okruženju koje nije nimalo bezazleno niti sigurno. I to u okruženju u kome se njihovi roditelji snalaze mnogo lošije nego oni, pa samim tim nisu u stanju da ih adekvatno zaštite od opasnosti koje vrebaju sa druge strane ekrana.\nČinjenica je da se ipak ne smemo predavati i puštati svoje dete da se samo snalazi u okruženju gde vrebaju brojne potencijalne opasnosti. Zbog toga vam nudimo četiri jednostavna saveta koji mogu pomoći svakom roditelju da svojoj deci obezbedi bezbrižan boravak na internetu:\nMa koliko to bilo teško u situaciji kada dete internet koristi za nastavu, pokušajte da osmislite neku predvidivu dnevnu rutinu koja će detetu ostaviti dovoljno vremena za ispunjavanje obaveza, a opet omogućiti da deo dana ekrani detetu budu zabranjeni. Preterana upotreba digitalnih uređaja može ugroziti fizičko zdravlje deteta – štetiti vidu, dovesti do deformiteta kičme, gojaznosti, a nedovoljno fizičke aktivnosti može dovesti i do razvoja bolesti metabolizma poput dijabetesa. Najbolje je da offline vreme bude uveče, kada izlaganje plavkastoj svetlosti ekrana utiče na to da dete teže može da zaspi, ali je isto tako veoma dobro da i dete uključite u pravljenje ovog rasporeda i saslušate njegove argumente. Ako je raspored napravljen zajednički, dete će ga se spremnije pridržavati.\nDete mora biti svesno da je internet mesto na kome vrebaju slične opasnosti kao i u stvarnom svetu. Ako „ne pričaj sa nepoznatima“ važi kao pravilo na putu do škole, isto pravilo važi i u virtuelnom svetu. Dete mora znati da svoje lične podatke ne sme da daje nikome na internetu bez vaše dozvole. Takođe, kao što imate pravo da znate šta vaše dete radi kad je offline, s kim se druži, gde ide i slično, tako treba i da znate sa kim razgovara preko mreže, koje sajtove posećuje, kakve video klipove na Jutjubu gleda. Zbog toga imate puno pravo da znate detetove lozinke, ali ste obavezni i da mu objasnite da ne sme da ih daje nikom drugom, pa ni svojim drugarima.\nUputite se u sadržaj\nKoliko god vas malo interesovali trendovi na internetu, Jutjub, društvene mreže , aplikacije za ćaskanje i ostalo, vaša je dužnost kao roditelja da se uputite u sve što prestavlja značajan deo života vašeg deteta. Osim što ćete tako moći bolje da im pomognete da se bezbednije kreću kroz virtuelni svet, i vaše samopouzdanje kao roditelja će biti veće, jer se nećete osećati izgubljeno u susretu sa svim tim novotarijama. Vaš zadatak nije samo da ukazujete na zamke i opasnosti i o tome razgovarate sa svojim detetom, već i da mu otkrivate kvalitetne sadržaje i učite ga da bolje i kreativnije troši vreme provedeno ispred ekrana.\nKada dođe trenutak da vašem detetu dozvolite da otvori profil na društvenim mrežama, morate biti spremni i vi i dete. Ako ne znate koje sve mogućnosti zaštite na društvenim mrežama postoje, sedite sa detetom ispred ekrana i učite zajedno – kako se zaključava profil, kako se blokiraju poruke od nepoznatih ljudi, kakve sve situacije mogu da se dese i kako na njih reagovati – a tu je prvo pravilo da treba da se obrati vama ako ga iko kontaktira na neprimeren način. Postoje brojni tekstualni i video materijali na internetu koji vam u ovome mogu pomoći.\nOvo je ozbiljan i izazovan zadatak, ali danas srećom postoji i pomoć u vidu određenih aplikacija koje omogućavaju roditeljsku i bezbednosnu kontrolu. Nedavno razvijena aplikacija EON Connect omogućava zaštitu najmlađih na kućnom internetu, tako što roditelji mogu deci da ograniče pristup društvenim mrežama ili određenim kategorijama sadržaja koje smatraju neprikladnim, podese vreme za spavanje ili pauziraju internet u određenom delu dana na nekom od uređaja ili profila. Takođe, EON Connect štiti korisnike od sumnjivih programa i štetnih sadržaja. Ova aplikacija koja postaje saveznik deci, ali i roditeljima u bezbednom korišćenju interneta dostupna je SBB korisnicima koji imaju napredne verzije modema. Novi SBB koji se opredele za EON Full i EON Premium pakete koji sadrže internet, televiziju i telefoniju aplikaciju EON Connect dobijaju bez naknade.\nTagovi :bezbednost dece na internetu, deca i internet, EON Connect, roditeljska kontrola


MEDVEĐA Štab za vanredne situacije uvek u pripravnosti - juGmedia\nPredsednik opštine Medveđa Nebojša Arsić juče je u svom kabinetu okupio predstavnike državnih organa koji imaju svoje ispostave na teritoriji ove opštine, kako bi sumirali sve probleme koji su rešeni u protekloj godini zajedničkim delovanjem.\n“Ono što je većini građana predstavljalo problem a tiče se rada nekih od organa na teritoriji opštine Medveđa, bila je slaba isporuka električne energije. Problem je delimično rešen čišćenjem naponske mreže koja je bila zarasla u šiblje, i zamenom drvenih stubova. Zahvaljujući dobroj saradnji sa “Elektroprivredom Srbije” i direktorom Miloradom Grčićem, dosta toga je urađeno”, istakao je Arsić.\nU toku su radovi i na alternativnom napajanju, najavljuje Arsić, pa će po svemu sudeći distribucija električne energije za opštinu Medveđa u 2019. godini biti stabilnija.\n“Sa svim državnim organima imamo izuzetnu saradnju, pa se nadam da ćemo i na dalje zajednički raditi na unapređenju i rešavanju problema naših građana”, dodaje on.\nNakon sastanka sa direktorima zakazana je i održana 12. sednica Štaba za vanredne situacije opštine Medveđa, a na dnevnom redu našle su se sledeće tačke: Usvajanje zapisnika sa 11. Sednice Opštinskog štaba opštine Medveđa; Informacija o stanju preduzetih preventivnih mera zaštite useva od požara i spaljivanje biljnih ostataka i smeća na otvorenom prostoru na području opštine, u letnjem period; Upoznavanje sa planom održavanja lokalnih puteva u opštini Medveđa u zimskom periodu 2018/2019 godina.\nKomandant štaba predsednik Nebojša Arsić je istakao da je JKP “Obnova” spremno dočekala zimsku sezonu.\n“Radnici na mašinama Javno komunalnog preduzeća su konstantno bili na terenu i čišćenje prioritetnih pravaca u prvom naletu snežnih padavina je proteklo po planu”, kazao je predsednik.\nZakotrljala se fudbalska sezona\nProteklog vikenda na terenima Srpske lige "Istok" počelo je takmičenje u sezoni 2019/20., GFK Dubočica je već na startu priredila neprijatno iznenađenje…\nLeskovačka lokalna samouprava ima velike probleme sa izvođačima radova koji asfaltiraju ulice i konstantno probijaju rokove, priznao je danas gradonačelnik…


Svečani doček – Aleksandar Vučić stigao u prvu zvaničnu posjetu BiH (FOTO) – Haber.ba\nSvečani doček – Aleksandar Vučić stigao u prvu zvaničnu posjetu BiH (FOTO)\nObjavljeno 13.05. 2014.\nPosjetu Sarajevu Vučić počeo sastankom sa Bevandom\nPremijer Srbije Aleksandar Vučić stigao je danas u Sarajevu, u zvaničnu posjetu Bosni i Hercegovini, javlja Anadolu Agency (AA).\nVučić je dočekan na Trgu Bosne i Hercegovine, ispred zgrade državnih institucija, uz najviše državne počasti.\nPrvu zvaničnu posjetu od preuzimanja funkcije predsjednika Vlade Srbije Vučić će započeti sastankom sa predsjedavajućim Vijeća ministara BiH Vjekoslavom Bevandom.\nNakon tete-a-tete sastanka Bevande i Vučića, bit će održan sastanak delegacija, kao i konferencija za novinare. Vučić i delegacija potom će održati sastanak i sa predsjedavajućima i zamjenicima predsjedavajućih oba doma Parlamentarne skupštine BiH.\nTokom jednodnevne posjete, premijer Srbije Aleksandar Vučić obići će Opštu bolnicu prim. dr. Abdulah Nakaš, gdje će uručiti donacije.\nVučić će se sastati i sa predsjedavajućim i članovima Predsjedništva BiH, kao i sa ministrom vanjskih poslova BiH Zlatkom Lagumdžijom. Nakon sastanka sa predstavnicima Vijeća za regionalnu saradnju (RCC), srbijanski premijer obići će pravoslavnu Sabornu crkvu i staro jezgro Sarajeva.\nTeme:Aleksandar Vučić, Sarajevo, zvanična posjeta


Džombić: RS je najstabilnija u regionu, redovno isplaćujemo penzije – Informer\nDžombić: RS je najstabilnija u regionu, redovno isplaćujemo penzije\nBudžet Republike Srpske (RS) spada u najurednije u regionu po pitanju izvršavanja obaveza, rekao je predsjednik Vlade RS-a Aleksandar Džombić.\nOn je istakao da se uredno izmiruju sve obaveze iz 2010. godine, kao i tekuće, zadržan je kontinuitet isplate socijalnih prava, penzije se isplaćuju redovno i to je, kako kaže, tempo koji će biti nastavljen i u narednom periodu.\n“Naš strateški cilj u pogledu ekonomske politike jeste zadržavanje fiskalne i socijalne stabilnosti u 2011. godini i najvećim dijelom u 2012. godini, kako bismo u dvije posljednje godine mandata mogli razgovarati o vraćanju stare stope privrednog rasta, prije globalne krize“, istakao je Džombić.\nOn je dodao da se Vlada RS u prva tri mjeseca bavila socijalnim pitanjima, u smislu pokretanja socijalnih reformi kao što su, reforma penzionog sistema, zdravstva i javne uprave s jedne strane, dok su se sa druge strane, posvetili aktivnostima na privlačenju novih investicija, posebno u energetskom sektoru i putnoj infrastrukturi.\n“Kao nešto što je karakterisalo prvih 100 dana Vlade, izdvojio bih zadržavanje fiskalne stabilnosti i stvaranje preduslova za investicije, naročito u energetici“, naglasio je premijer RS-a.\nOn je istakao da je Vlada RS, kao i prethodna, apsolutno posvećena evropskim integracijama, radi na ispunjavanju evropskih standarda i opredijeljena je za postizanje nivoa tih standarda, a jedino što neće dozvoliti jeste da se na evropskom putu standardni zloupotrijebe i da se kroz tu prizmu izvrši prenos nadležnosti na nivou BiH.\n“To nije standard EU. Dobili smo uvjeravanja predstavnika Evropske komisije da je sve stvar kompromisa domaćih aktera. Svi procesi se mogu ispuniti uz saglasnost domaćih strana. Važno je da svi shvatimo da bi trebalo ispuniti standarde jer je to u našem interesu. Kada to shvatimo, ozbiljno ćemo prići ovom poslu“, rekao je Džombić.\nTito je odobrio poratne likvidacije, a Staljin ga pohvalio


Direktor KLM-a o liniji za Beograd - Aviatica\nDirektor KLM-a o liniji za Beograd\nKLM nije planirao da leti do Beograda u ovoj godini, ali će linija biti razmotrena, rekao je Piter Elbers za Aviaticu.\nDatum / Date: 16.03.2016.\nPiter Elbers (Pieter Elbers), izvršni direktor holandske avio kompanije KLM kratko je za Aviaticu prokomentarisao mogućnost uspostavljanja leta ka Beogradu. Elbersa smo sreli na prezentaciji Jet Airways-ovog novog evropskog čvorišta na amsterdamskom aerodromu u saradnji sa KLM-om kao glavnim partnerom.\nNa pitanje da li KLM ima u planu da uspostavi direktne letove do Beograda, Elbers je odgovorio odrično, bar kada je ova godina u pitanju.\n„Mi imamo let do Beograda u saradnji sa partnerskom kompanijom, ali ćemo sasvim sigurno razmotriti i mogućost da sami letimo“, rekao je Elbers i dodao da je ipak u ovoj godini kasno za tako nešto.\n„Za ovu godinu smo zatvorili naše planove širenja i najavili smo veliki broj novih destinacija. Beograda nema u našim planovima u 2016. to mogu da vam potvrdim, ali ko zna šta donosi sledeća godina. Postoji mogućnost, ako budemo procenili da postoji potreba i komercijalni interes“.\nU ovoj godini KLM otvara nove linije ka Drezdenu (Nemačka), Sauthemptonu, Belfastu i Invernesu (V. Britanija), Krakovu (Poljska), Monpeljeu (Francuska), Bilbau (Španija). Najavljene su i nove interkontinentalne linije ka Solt Lejk Sitiju i Dalasu (SAD), Astani (Kazahstan), Edmontonu (Kanada), Bogoti i Kaliju (Kolumbija) i Santjagu (Čile).


Stefanović: Makron pokazao veliko poštovanje prema Srbiji\nJul 17, 2019 11:21\nOn je za TV Pink istakao da se iz Makronovog govora vidi da je zahvaljujući predsedniku Vučiću Srbija danas poštovanija nego ranije i da se njen glas čuje.\nStefanović je rekao da je Makronova poseta prevazišla protokolarne forme, da je bilo dosta prostora za ozbiljne razgovore.\n“Makron je čuo naše poruke, čak i kada se ne slažemo u mnogim stvarima. Vidim zainteresovanost francuskih privrednika da značajnije investiraju u Srbiju”, rekao je ministar.\nOn je dodao da nabavka četiri nova helikoptera H 145 francusko- nemačkog konzorcijuma pokazatelj da se i Srbija vezuje za Evropu, ali tamo gde je njen interes.\nDva helikoptera koja su već stigla u Srbiju, očekuje da će tokom ovog meseca već biti u punoj upotrebi, da će krajem ovog ili početkom narednog meseca stići treći, a četvrti početkom naredne godine.\nDodao je da je srpska policija pokazala profesionalnost tokom posete Makrona, da je bezbednost bila apsolutna, da nije bilo primedbi i da su zadovoljne bile i kolege iz Francuske.\nIstiče da u Srbiji ne može da se desi da gost bude kamenovan ili da neko pokuša da ga linčuje i da se Srbija uvek ponaša kao dobar domaćin. “Svako ko je naš gost je apsolutno dobrodošao i apsolutno je siguran”, naglasio je on.\nO potpisanim sporazumima kaže da će obezbediti rast srpske ekonomije, nova radna mesta i izgradnju infrastrukture.\n“Potpisani policijski sporazum omogućiće lakšu razmenu informacija o balističkim istraživanjima, jer nam je važna stalna razmena informacija što se tiče oružja, municije, kao i o izvršenim krivičnim delima”, naglasio je on.\nKomentarišući to što su dva predsednika posle obraćanja na Kalemegdanu prošetali među okupljenim građanima, Stefanović kaže da je to praksa Vučića, koji je odabrao da bude narodni predsednik i da bude u stalnoj komunikaciji sa građanima.\n“Vučić želi da čuje šta narod opterećuje, on ne želi da bude otuđeni predsednik, koji sedi u kancelariji. To Vučić nikada nije bio”, zaključio je Stefanović.\nVulin: Račak je zločin prema istini i laž 8\nDačić: Krivična prijava protiv predsednika Srbije još jedna prljava igra Prištine 110\nDačić sa prvim ambasadorom Kazahstana u Beogradu 9\nMirković: Vučić i Stefanović će se uvek boriti istinom 12\nDačić na Vojnoj akademiji o ulozi diplomatije 10


Ekspanzija Deleza u Jugoistočnoj Evropi - Kompanija otvara 100 novih Shop&Go marketa...\nAustrijski trgovac stigao u Rumuniju - prvi maloprodajni centar otvoren nadomak Srbije...\nOtvoren tržni centar sa hipermarketom Hiper Kort i cm drogerijom...\nOtvoren najveći Jumbo u regionu na 11.460m2...\nIkea i Praktiker dobijaju konkurenta - Milestone novi igrač u Jugoistočnoj Evropi...\nLIDL otvara konkurs za više od 1000 prodavaca...\nMama Shelter Beograd otvara svoja vrata od 8. marta...\nSPAR uskoro otvara prve supermarkete u Grčkoj i povećava planove na 300 maloprodaja...\nPočinje bitka za Niš - Stiže Lidl, Dis otvorio modernizovani market...\nPerSu otvorio nove i modernizovane markete u Vojvodini...\n[RS] na facebook-u\n„Filantropija za zelene ideje“\n1 godinu 7 meseci pre\t#856 od Zarko\nZarko je napravio novu temu: „Filantropija za zelene ideje“\nPeti po redu regionalni forum „Filantropija za zelene ideje“, održan od 27. do 29. jula u Vrdniku, završen je uz proglašenje pobednika, a tri najbolje ideje nagrađene su sa po 10.000 dolara za realizaciju projekata. Forum je organizovao Fond braće Rokfeler, u partnerstvu sa pet lokalnih fondacija iz regiona: Trag fondacija iz Srbije, Partneri Albanija iz Albanije, Udruženje za socijalne inovacije „ARNO“ iz Makedonije, Forum građanskih inicijativa sa Kosova i Fond za aktivno građanstvo iz Crne Gore.\nPored žirija, na izbor pobedničkih ideja, uticali su i takmičari ocenjivanjem prezentovanih ideja, a prosek njihovih ocena dodat je ocenama žirija. Međunarodnom žiriju, pored predstavnika iz Srbije, priliku da se predstavi imalo je još po troje učesnika iz Crne Gore, Makedonije, Albanije i sa Kosova. Tako je na ovom jedinstvenom skupu u Vrdniku izloženo ukupno 15 inovativnih, zanimljivih ideja iz regiona, koje su kasnije vrednovane u odnosu na njihovu ekonomsku održivost i isplativost, uticaj koji će imati na lokalnu ekonomiju, društvo i obrazovanje, kao i u skladu sa obimom u kome koriste čiste izvore energije i lokalne resurse. Sve ideje tiču se privrednog razvoja koji se zasniva na racionalnom korišćenju lokalnih resursa, tradicionalnim procesima proizvodnje prilagođenim novom ambijentu, očuvanju zanata, kao i na kontinuiranom ekološkom unapređenju.\nSvoje ideje su, tako, tokom prethodna dva dana, pored Dragojla Božića iz Užica, koji je predstavio proizvodnju briketa za ogrev korišćenjem biološkog otpada nastalog uklanjanjem lastara iz zasada malina, iznele i Slavica Ilić iz Šapca, sa projektom započinjanja proizvodnje zdravih obroka biljnog porekla bez termičke obrade i Ana Kolović iz Beograda, sa projektom izrade modularnih sistema za vertikalno ozelenjavanje u gradskim uslovima.\n„Ove godine je na regionalnom takmičenju bila izuzetno jaka konkurencija, što govori da raste broj kvalitetnih i održivih preduzetničkih ideja. Nastavićemo da podstičemo i pružamo podršku kreativnim projektima i razvoju biznisa koji doprinose razvoju lokalnih zajednica“, izjavila je izvršna direktorka Trag fondacije Biljana Dakić Đorđević.\n„Konkursima ove vrste utiče se na stvaranje nove generacije socijalnih preduzetnika koji posluju u skladu sa principima održivog razvoja. Upravo iz tog razloga, Erste Banka već godinama pruža podršku Forumu za zelene ideje i planira da ovakve biznis projekte nastavi da pomaže ne samo finansijski, već i savetodavno“, tom prilikom izjavio je Sreten Vranić, stručni saradnik iz sektora za razvoj poslovanja Erste Banke.\nRegionalnom skupu prethodio je Nacionalni forum za zelene ideje, održan sredinom juna u Beogradu, koji je pokrenula Trag fondacija u partnerstvu sa Fondom braće Rokfeler i Erste Bankom. Tada su tri prvoplasirane ideje nagrađene novčanom nagradom od 5.000 dolara i prilikom da svoje radove predstave na Regionalnom forumu. Program je pokrenut kako bi pojedinci, udruženja i mala preduzeća, pored ohrabrenja, dobili i sredstva za razvoj inovativnih preduzetničkih projekata zasnovanih na principima održivog razvoja.\nKategorije Foruma Trgovina u Srbiji - Vesti sa Retail Serbia Portal-a - Kupovina (Šoping) - Informacione tehnologije u trgovini - Uvoz i izvoz - Marketing - Prodaja na malo - Veleprodaja, skladišta, distribucija i logistika - Akcije, promocije i popusti - Saopštenja za medije Generalne diskusije i administracija foruma - Pauza (Opušteno) - Obaveštenja - Predlozi


Karađorđevići od Crne Gore traže da im se vrati Sveti Stefan – Radio Vitez\n22. siječnja 2018. 10:05 22. siječnja 2018.\nPrinc Aleksandar Karađorđević i njegova supruga Katarina traže da im bude vraćena kompletna zemlja na ostrvu Sveti Stefan, jer je dvorište od 13.293 metara kvadratnih tog grada hotela obilježeno za restituciju srpskoj kraljevskoj porodici.\nRiječ je o dvorištu grada hotela između luksuznih vila koje se nalaze na ostrvu, prenose crnogorski mediji.\nKarađorđevići su restitucijom obuhvatili i vilu Miločer, gotovo kompletan Miločerski park, te parcele u Pržnu, na kome je izgrađen hotel “Kraljičina plaža”, kao i one na kojima se planira izgradnja depadansa budućeg hotela.\nRestitucijom je obuhvaćen i zemljišni kompleks od gotovo 5.000 metara kvadratnih iznad Miločerskog parka, koji je trenutno uknjižen na Prvu banku, porodice Đukanović.\nPrinc Aleksandar Drugi Karađorđević, Katarina Karađorđević i ostali nasljednici su posredstvom svojih advokata još 7. aprila 2005. podnijeli zahtjev da se vrati cjelokupna imovina Karađorđevićima u Crnoj Gori.\nPrevious ArticleGoogle traži prilike u SlovenijiNext ArticleBiH nema nijednu pilotkinju u civilnoj avijaciji, u kontrolnim tornjevima radi 21 žena


AHMAD NASIF DODIRNUO EMOCIJE SVOJIH SUGRADJNA U DIJASPORI. - OrangeStar Agency\nHomeOsa newsAHMAD NASIF DODIRNUO EMOCIJE SVOJIH SUGRADJNA U DIJASPORI.\nAHMAD NASIF DODIRNUO EMOCIJE SVOJIH SUGRADJNA U DIJASPORI.\nPobednik i nosilac titule SUPERSTAR 2015,AHMAD NASIF,podelio je Bajramsku proslavu sa svojim zemnljacim na spektakularan nacin. Kako bi jedna zvezda drugacije mogla svojim obozavaocima ista vise pokloniti,nego jedan dobar KONCERT. Bilo je to jako emotivno vece,za ljude koji su ratne izbeglicei daleko od svog doma. Pristupacnim nastupom, Ahmad je, kako kazu posetioci,ne samo podstakao nolstagicne emocije rodnog kraja,vec i ulio nadau za buducnost i dao potvrdu da postoje. A,gde postoji sopstvena kultura,postojimo i njeni pripadnici. Repertoar ovog po humanoscu poznatog mladica,nije izostavio ni jednu zemlju Arabije. Pevao je Iracke,Sirijske,Jemenske,Saduijske,Egipatske pesme,a,koleginica Miryam,dala je podrsku Afro Arabiji – Maroko,Tuniske i Alzirske izvodeci pesme iz ovih zemalja. Isto tako,posetioci bili su nagradjeni folklornom grupom,koja je izvela nekojiko numera tradicionalnog muskog plesa ali bez dobre muzicke pratnje,sve bi to manje lepo bilo,da se nije pobrinuo Mohamed Bakr. Za koji dan Ahmad nastavlja svoj rad u studiju,snimajuci nove pesme i spot.\nPrevious articleJOVANA “KO” – ODUSEVLJENJE U BERLINU


Marko Pušica Zoran Pavlović Ljubomir Protić Saša Maksimović Vesna Đalić Goran Tišić Saša Novaković Goran Milanović Tomislav Petrović Katarina Mihailović\nSubota, 28.01.2017 11:01\nNećemo valjda dozvoliti predsedničke izbore koji će ličiti na mafijaški obračun sa svima koji su smetnja na kriminalnom tržištu\nKao predsednički kandidat izražavam veliku zabrinutost kuda ide naše društvo i država, i to na osnovu događaja samo iz nekoliko poslednjih dana.\nMajka i sin umrli od gladi i zime u jednom srpskom selu, porodici isključena struja u sred zime zbog neplaćenih računa, droga se diluje u državnom automobilu Vlade Srbije, kriminalni obračun na ulazu u osnovnu školu i brutalno višeminutno prebijanje policajca i njegove supruge u Novom Sadu, ministar zdravlja u društvu najgorih kriminalaca…\nAko uzmemo u obzir da je ministar vojni poslovao sa of-šor kompanijom i dobijao poslove na nameštenim tenderima, da se ministar policije dovodi u vezu sa enormnim bogaćenjem preko organizovanom prevoza migranata, da ministarka u Vladi službenom karticom plaća lične kupovine na putovanjima širom sveta, da lider lažne penzionerske stranke samo u nekretninama ima dva miliona evra, da je ekonomski ubica Mlađan Dinkić oslobođen svih optužbi, da banke korumpiraju sudove davanjem sudijama najpovoljnijih mogućih kredita kako ne bi pošteno sudili oštećenim bankarskim klijentima, da kriminalci u policijskim upravama izdaju lična dokumenta nepostojećim Albancima u opštinama na jugu Srbije, da nam štrajkuju i vojska i policija i da je 2000 vojnika napustilo Vojsku Srbije u protekle dve godine, da nam ogroman broj lekara i medicinskih sestara odlazi u inostranstvo i da najobrazovaniji sloj stanovništva, prosvetni radnici, ima plate ispod proseka – postavlja se pitanje kuda to onda ide Srbija pod ovom vlašću?\nAktuelna vlast SNS i Aleksandra Vučića previše počinje da liči na crnogorski režim Mila Đukanovića u kome nema granice između politike i kriminala. Naši gradovi ponovo nisu sigurna mesta za život, kada ni naoružani policajci sa službenim legitimacijama ne mogu da se odbrane od nasilnika. Da li će predsednički izbori ponovo proteći u znaku crnih džipova bez tablica, batinaša koji prete i policije koja im dopušta da rade šta hoće jer se zna da rade za vlast? Nećemo valjda dozvoliti predsedničke izbore koji će ličiti na mafijaški obračun sa svima koji su smetnja da na kriminalnom tržištu vlada samo jedna mafijaška porodica.


Ovo su najplaćeniji ruski top-menadžeri - Sputnjik Srbija\n09:37 21 Septembar 2020\nOvo su najplaćeniji ruski top-menadžeri\n08:55 24.11.2016 (osveženo 09:45 24.11.2016) Preuzmite kraći link\nMagazin „Forbs“ predstavio je peti godišnji rejting najplaćenijih rukovodilaca ruskih kompanija.\nPrvo mesto na „Forbsovoj“ listi najplaćenijih ruskih top-menadžera zauzeo je šef „Gasproma“ Aleksej Miler, koji je, prema informacijama lista, zaradio 17,7 miliona dolara. Prati ga predsednik „Rosnjefta“ Igor Sečin sa 13 miliona dolara.\nProšle godine su se na čelu liste takođe nalazili Miler i Sečin sa 27, odnosno 17,5 miliona dolara.\nTrojku kompletira šef „Sberbanke“ German Gref sa 11 miliona dolara.\nPredsednik uprave „VTB banke“ Andrej Kostin, koji se nalazio na prvom mestu 2012. i 2014. godine, nije se našao na listi, pošto „Forbs“ u trenutku objavljivanja spiska nije dobio podatke o nagradama ključnih menadžera kojima je VTB grupa rasporedila bonus za 2015. godinu ukupne visine od 6,1 milijardi rubalja.


SAOPŠTENJE ZA ŠTAMPU: NAGRADNI FOTO KONKURS #MOJABIH – POČINJE IZBOR POBJEDNIKA\nSarajevo, 10.maj 2018. Ambasada Italije u Sarajevu sa zadovoljstvom obavještava da je završen Foto konkurs#MojaBiH, organizovan u saradnji sa Misijom OSCE-a u BiH, Delegacijom EU u BiH i UNICEF-om u BiH, u sklopu kojeg su mladi ljudi iz BiH dobi od 6 do 25 godina poslali svoje fotografije, kojima su prikazali šta za njih predstavlja Bosna i Hercegovina danas. Fotografije u skladu sa duhom takmičenja, koje su svakodnevno objavljivane su dostupne na zvaničnoj facebook stranici Ambasade u Sarajevu “Embassy of Italy in Bosnia and Herzegovina”, a juče je počela selekcija pobjednika za svaku od 4 kategorije iz konkursa, od kojih tri individualne – od 6 do 12 godina, od 13 do 18 godina, od 19 do 25 godina – i jedna kategorija razreda ili grupa razreda koji pripadaju istoj školi.\nKao što predvidja pravilnik konkursa, pobjednike individualnih kategorija će birati žiri koji je sastavljen od medjunarodnih i domaćih fotografa i umjetnika, kojim će predsjedavati ambasador Minasi i šefovi misija koorganizatora incijative, dok će pobjednika u kategoriji škola izabrati publika. Fotografije koje su škole poslale su već objavljene na facebook stranici Ambasade (link https://www.facebook.com/ItalyinBiH/posts/931889610327308), a pobjednička fotografija će biti ona koja osvoji najveći broj glasova, odnosno “lajkova” do nedjelje 20.maja do 23:59h. Pozivamo sve vas da počnete pratiti facebook stranicu Ambasade i kao “follower” izberete omiljenu fotografiju (pažnja, uzimaće se u obzir samo glasovi za pojedinačne fotografije objavljene na gore navedenom linku).\nPodsjećamo da se individualne nagrade sastoje od besplatnog učešća u radionici na temu fotografije za pobjednike u 1. kategoriji, učešće u radionici i digitalni foto-aparat za pobjednika 2. kategorije, nagradno putovanje u Rim za pobjednika 3. kategorije i video-projektor kao nastavno sredstvo školi koju pohadjaju učenici razreda ili grupe razreda koji pobijede u kategoriji 4.


Deo fasade u Ulici braće Radić u Subotici, foto: NJ/Magločistač\nPovodom Svetskog dana secesije, koji se obeležava 10. juna, Republički zavod za zaštitu spomenika kulture organizuje niz događaja u više gradova u Srbiji među kojima je i Subotica, u kojoj će biti upriličena projekcija filma “Izgubljena secesija”.\nFilm u trajanju od 35 minuta prati sudbinu sedam secesijskih građevina koje su nestale, ili je proces njihovog nestajanja u završnoj fazi, u neposrednoj prošlosti iako su sve uživale zaštitu prema Zakonu o kulturnim dobrima. Nit koja ih sve povezuje je ličnost profeskorke arhitekture Viktorije Aladžić, koja je svoju naučnu, univerzitetsku i pedagošku karijeru posvetila očuvanju secesijskog nasleđa u Vojvodini.\nProjekcija će biti održana u Art bioskopu “Aleksandar Lifka” u petak, 10. juna, sa početkom u 20 sati, nakon čega će uslediti i razgovor sa autorima.\nFilm “Izgubljena secesija” je realizovan u okviru projekta “Art Nouveau 2 – Jačanje kulturnog identiteta zemalja Dunavske regije zasnovanog na zajedničkom nasleđu secesije”, u kome je Republički zavod za zaštitu spomenika kulture projektni, a Ministarstvo kulture i informisanja Republike Srbije pridruženi partner.\nGraditeljsko nasleđe Kulturno dobro Republički zavod za zaštitu spomenika kulture Secesija Viktorija Aladžić


Nišlijke G. M. (40) i V. S. (46) povređene su danas oko 13.20 časova kada je na pešačkom prelazu, na raskrsnici ulica Dragiše Cvetkovića i Vojvode Mišića na njih naleteo „golf“ kojim je upravljao vozač star 49 godina iz Niša.\nSanitetom Hitne pomoći one su zbog politrauma odmah prebačene u Urgentni centar KC u Nišu, gde je, kako saznajemo, njihovo stanje stabilizovano i neposredno nisu u životnoj opasnosti.\nG. M. ima povredu levog kuka, levog kolena sa sumnjom na prelom leve potkolenice, kao i kontuzione povrede leđa. Druga povređena žena V. S. ima kontuzionu povredu vrata i glave, bez vidnih znakova preloma, i ona je uz zaštitnu kragnu i kiseonik prevezena u Urgentni centar.\n- Obe žene su zadobile politraume i dosta su uznemirene. Bile su svesne i saradljive prilikom ukazivanja prve pomoći i transporta. Prevezene su u Urgentni centar na dalju dijagnostiku, posle koje će se tačno znati stepen i vrsta povreda koje su zadobile - kaže načelnik operativne smene u niškoj Hitnoj pomoći dr Verica Božić koja je na licu mesta ukazala pomoć povređenim ženama.\nPrema nezvaničnim informacijama, automobil se kretao iz pravca Doma zdravlja ka „Crvenom pevcu“, kada je naleteo na žene koje su prelazile ulicu na obeleženom pešačkom prelazu i pokosio ih.\n- Stanje povređenih žena je stabilno i u toku je dijagnostika. Jedna pacijentkinja ima povrede noge, dok je kod druge povređene žene rađen skener zbog povrede vratnog dela kičme. Pacijentkinje nisu neposredno životno ugrožene a tačan stepen povreda znaće se nakon okončane dijagnostike - kažu u Kliničkom centru u Nišu.


OIK – Kakanj-X\nIsplata naknada na članove biračkih odbora: Čeka se odluka iz Sarajeva\nČlanovi biračkih odbora su u nekoliko navrata uputili pitanje Općini Kakanj po pitanju isplata na isplate naknada za rad u biračkim odborima koji su radili na realizaciji nedavno održanih Općih izbora. Naime iz Sarajeva se očekuje da…\nKakanj je na ovogodišnjim Općim izborima 2014 izašao sa ukupno 54 kandidata za tri nivoa vlasti iz deset političkih stranaka. Kakanjci su imali priliku svoj glas dati kandidatima za tri nivoa vlasti. Prije svega tu je…\nOIK Kakanj preliminarna lista: Almedinu Aliefendiću najveći broj glasova\nNa opće izbore 2014.godine u Kaknju je izašlo između 19.600 i 19.750 birača koji su glasali za tri nivoa vlasti, Skupštinu ZDK, Predstavnički dom Parlamenta FBiH i Predstavnički dom Parlamentarne skupštine BiH. Građani su također…\nOpćinska izborna komisija Kakanj je nakon donošenja Odluke o raspisivanju i održavanju Općih izbora u Bosni i Hercegovini od 15.05.2014 godine redovno poduzimala aktivnosti s ciljem izvršavanja svih obaveza koje su propisane Izbornim…


Ovlašteni policijski službenici SIPA-e, postupajući po naredbama Suda BiH i Kantonalnog suda u Sarajevu, a na zahtjev Tužilaštva BiH i Kantonalnog tužilaštva Kantona Sarajevo, proveli su tokom današnjeg dana istražne aktivnosti u tri predmeta kodnih naziva „Patriot“, „Memory“ i „Pravda“, sa ciljem rasvjetljavanja krivičnih djela koruptivne prirode na području FBiH, te krivičnih djela organiziranog kriminala u vezi sa neovlaštenim prometom narkotika.\nU istražnim aktivnostima i pretresima učestvuju i asistiraju pripadnici više policijskih agencija u BiH.\nTokom istražnih aktivnosti izvršen je pretres Ureda predsjednika FBiH u zgradi Predsjedništva BiH, te Ureda predsjednika FBiH u Mostaru u zgradi Vlade FBiH u Mostaru.\nOsumnjičeni su pod istragom da su počinili krivična djela: zloupotreba položaja ili ovlaštenja, protuzakonito posredovanje, primanje i davanje mita, organizirani kriminal i neovlašteni promet opojnim drogama.\nU smislu člana 13. Zakona o Tužilaštvu BiH, zbog naglašenog i opravdanog interesa javnosti, potvrđujemo da su lišeni slobode predsjednik FBiH Živko Budimir, predsjednik Komisije za pomilovanja FBiH Hidajet Halilović i savjetnik predsjednika FBiH Petar Barišić.\nNakon lišenja slobode, osumnjičene osobe će po završetku pretresa biti sprovedene u prostorije SIPA-e, gdje će biti ispitane od strane zajedničkog istražnog tima Tužilaštva BiH, Kantonalnog tužilaštva Sarajevo i Državne agencije za istrage i zaštitu-SIPA.\nIstovremeno demantujemo neosnovane medijske navode o imunitetu predsjednika FBiH jer predsjednik Federacije BiH, poput svih drugih članova izvršne vlasti, uopšte nema imunitet u krivičnim stvarima, što je propisano Zakonom o imunitetu FBiH. Stoga, pozivanje na imunitet u smislu ovog Zakona uopšte nije moguće. Nakon završetka započetih istražnih aktivnosti, Tužilaštvo BiH će blagovremeno informisati javnost.


Šarović dobitnik regionalne nagrade 'Dunavski cvet'\n05.10.2017 / 13:55 Ekonomija - Novi Sad\nMinistaru vanjske trgovine i ekonomskih odnosa Bosne i Hercegovine Mirku Šaroviću danas je Novom Sadu uručena nagrada za rad i doprinos ekonomskom prosperitetu "Dunavski cvet". Ovo prestižno, regionalno priznanje Šaroviću je dodijeljeno na 6. Dunavskom biznis forumu, a jedan od ovogodišnjih dobitnika priznanja "Dunavski cvet" je i predsjednik Srbije Aleksandar Vučić.\n- Doživljavam ovu nagradu kao priznanje svom nastojanju da unaprijedim ekonomski prospertitet građana i pomognem uklanjanju brojnih prepreka u ekonomskoj sardanji sa drugim državama. Regionalna saradnja posebno je izražena sa Srbijom, a sa zadovoljstvom mogu istaći i da je u uzlaznoj liniji i sa drugim zemljama u regionu - kazao je Šarović prilikom dodjele priznanja.\nDodao je da je ponosan stepenom regionalne saradnje sa Srbijom, zašto su, kako je rekao, zaslužne njegove kolege iz Vlade Srbije, te naglasio da "ostaju zamašni rezultati i pokazatelji zajedničkog rada i djelovanja, što je BiH i Srbiju učinilo ključnim vanjskotrgovinskim partnerima".\nŠesti Dunavski biznis forum, koji se pod motom "Svi za jednog, jedan za sve", danas i sutra održava u Novom Sadu, okupio je privrednike 14 država. Forum je posvećen Dunavskoj strategiji u ulozi biznisa, u ostvarivanju njenih ciljeva, jačanju prosperiteta i efikasnijem korišćenju potencijala.


► Desetine Palestinaca ranjene u sukobima na Brdu hrama u Jerusalimu\nPalestinski Crveni polumesec je saopštio da je 61 osoba ranjena, a da ih je 15 primljeno u bolnicu.\nSukobi su izbili u vreme vrhunca napetosti zbog poklapanja jevrejskih i muslimanskih verskih praznika.\nU očekivanju sukoba Jevrejima najpre nije dozvoljeno da idu na to sveto mesto, ali su kasnije pušteni uz policijsku pratnju, pod uslovom da se ne zadržavaju.\nPremijer Izraela Benjamin Netanjahu rekao je da je doneo odluku da ih pusti nakon što se konsultovao sa bezbednosnim snagama.\n“Pitanje nije bilo da li mogu da idu tamo već kako je najbolje to učiniti da se (osigura) javna bezbednost i to smo uradili”, naveo je on na video snimku objavljenom na Vatsapu (Whatsapp).\nBrdo hrama kako ga zovu Jevreji jer su se tamo nekada nalazili drevni jevejski hramovi, Uzvišeno utočište, kako kažu muslimani, nalazi se u istočnom Jerusalimu koji je 1967. godine osvojio Izrael i kasnije ga anektirao, što međunarodna zajednica nikada nije priznala.\nDanas su Jevreji obeležavali rušenje drevnih hramova, a muslimani Eid al Adhu (Kurban bajram) okončanje godišnjeg hodočašća u Meku.\nSukob policajaca sa vernicima osudili su Jordan, Palestinska oslobodilačka organizacija (PLO) i genaralni sekretar Arapske lige Abul Gejt koji je pozvao međunarodnu zajednicu da uloži napor kako bi se izbegla “verska bitka za sveti grad Jerusalim”.\nLider Islamskog ekstremističkog Hamasa Ismail Hanije je ocenio da sukob pokazuju “versku dimenziju izraelsko-palestinskog sukoba".\nSuđenje premijeru Izraela Benjaminu Netanjahuu zbog korupcije nastaviće se u januaru, uz saslušavanje svedoka i izvođenje dokaza na tri ročišta nedeljno, odlučio je danas sud u Jerusalimu.


S obzirom na to da naredba Federalnog štaba civilne zaštite stupa na snagu sa 15. maja, u petak, naglašavaju da Željeznice Federacije BiH zbog provođenja neophodnih aktivnosti neće biti u stanju da sa navedenim datumom uspostave željeznički prevoz\nŽeljeznice Federacije BiH zbog provođenja neophodnih aktivnosti neće biti u stanju da sutra, 15. maja, uspostave željeznički prevoz, navedeno je iz te kompanije, javlja Anadolu Agency (AA).\nNaime, navode kako shodno naredbi Federalnog štaba civilne zaštite od 12. maja, kojom se dozvoljava rad javnog linijskog i vanlinijskog prevoza putnika u željezničkom prevozu na području Federacije BiH uz posebne epidemiološke mjere i procedure rada prilikom prevoza putnika koje je propisalo Federalno ministarstvo zdravlja u saradnji sa Zavodom za javno zdravstvo, obavještavaju javnost da Željeznice FBiH poduzimaju sve neophodne aktivnosti i radnje u cilju ponovne uspostave prevoza putnika.\n“U skladu s tim vršimo provjeru tehničke ispravnosti svih voznih kapaciteta (vagona, talgo garnitura, elektromotornih vozila i lokomotiva) koje treba da ispunjavaju sa aspekta bezbjednosti prevoza putnika, radi se na preduzimanju svih neophodnih mjera i radnji u cilju pripreme voznih kapaciteta za prevoz putnika sa aspekta poštivanja propisanih epidemioloških mjera koje se nalažu od strane Federalnog štaba civilne zaštite. Željeznice FBiH rade na uspostavi procedura rada prilikom prevoza putnika na putničkim blagajnama i vozovima koje je propisalo Federalno ministarstvo zdravlja u saradnji sa Zavodom za javno zdravstvo”, navode iz Željeznica FBiH.\nS obzirom na to da naredba Federalnog štaba civilne zaštite stupa na snagu sa 15. maja, u petak, naglašavaju da Željeznice Federacije BiH zbog provođenja neophodnih aktivnosti neće biti u stanju da sa navedenim datumom uspostave željeznički prevoz.\n“Željeznice Federacije BiH će, nakon što se steknu svi zakonom propisani uslovi o odvijanju željezničkog putničkog saobraćaja isti staviti u funkciju. O tačnom datumu uspostave željezničkog putničkog prevoza, javnost i putnici će biti blagovremeno obaviješteni”, navode iz Željeznica FBiH.


ŽUTI METEOALARM: Danas oblačno i hladno u Požarevcu uz sneg i ledenu kišu, potreban OPREZ\nPOČETNA VESTI ŽUTI METEOALARM: Danas oblačno i hladno u Požarevcu uz sneg i ledenu...\nRHMZ upozorio da se sutra i u četvrtak na jugozapadu, jugu i jugoistoku Srbije očekuju obilnije snežne padavine i znatno povećanje visine snežnog pokrivača\nFoto: Urban City Video printscreen / ARHIVA\nU Požarevcu će takođe biti pretežno oblačno i hladno vreme, povremeno sa snegom, dok je ujutru i pre podne u pojedinim delovima grada moguća kratkotrajna kiša koja će se lediti na tlu. Jutarnja temperatura biće oko minus dva, a najviša dnevna oko tri stepena.\nU Srbiji će u narednih sedam dana biti pretežno oblačno vreme, do kraja nedelje ponegde sa snegom. Obilnije padavine očekuju se u četvrtak na jugu i jugoistoku zemlje, uz znatno povećanje visine snežnog pokrivača. Temperatura će biti u manjem porastu od ponedeljka, kada se očekuju mešane padavine – kiša i sneg, uz lokalnu pojavu poledice u krajevima nižim od 500 metara.\nPRETHODNI ČLANAKNajavljena isključenja struje za četvrtak 10. januar\nSLEDEĆI ČLANAKUz božićnu liturgiju i česnicu vernicima darovan dukat\nPomerene kazaljke jedan sat unapred


Izvor: SrbijaDanas.com, 25.Nov.2020, 20:39\nNije greška reći da je 25. novembar sudbinski dan za fudbalske virtuoze koji su radili van svih pravila. Danas je u 61. godini preminuo Dijego Armando Maradona, dok je pre ravno 15 godina smrt došla po još jednu ikonu - Džordža Besta.\nNeverovatno, ali istinito, isti datum, decenija i po razmaka, a Best i Maradona su bili poznati kao igrači sličnog senzibiliteta. Obojica su imali nebeski >> Pročitaj celu vest na sajtu SrbijaDanas.com << dar u nogama, ali i naklonjenost nezdravom životu.\nBest je umro sa 59 godina, posle duge i teške borbe sa bolestima uzrokovananih preteranim konzumiranjem alkohola. Sa bubamarom je mogao sve što poželi, ali najveća ljubav su mu bile žene i piće i to je glavni razlog preranog odlaska. Ostaće upamćen kao virtuoz na terenu, ali i u kafani.\nMaradona doživeo samo godinu više, a razne kontroverze, afere i droga su obeležile njegov život gotovo u istoj meri kao fudbalski uspesi. Ipak, i pored svega toga, Dijego je ostao jedan od najvećih, ako ne i najveći fudbaler u istoriji.\nŽivot je čudo...Danas je preminuo Dijego Armando Maradona i to na dan kada su nas pre toga napustila dva velikana koja itekako imaju veze sa El Pibeom...Na današnji dan pre 15 godina preminuo je legendarni Džordž Best, jedan od najboljih fudbalera koja je Velika Britanija ikada imala...Besta je...


U DOO “ČISTOĆA” HERCEG NOVI NEMA NEPRAVILNOSTI – Radio Herceg Novi\n18. Februar, 2020 11:43 am\nHomeDruštvoU DOO “ČISTOĆA” HERCEG NOVI NEMA NEPRAVILNOSTI\nprije 4 godine nema komentaraČistoća Herceg Novilex specialisMarko Mirjanić\nZaposlni u preduzeću “Čistoća” ovih ljetnjih dana imaju pune ruke posla. Nije lako očistiti svaki ćošak i poboljšati higijenu u gradu i na plažama, a da li u tom kolektivu rade svoj posao kako treba u oblasti finansija, zapošljavanja, javnih nabavki, između ostalih, kontorliše i Marko Mirjanić, kojeg je Vlada Crne Gore, 17. juna, imenovala za člana Borda direktora sa specijalnim ovlašćenjima.\n“Moj posao je da obavljam kontrolu korišćenja resursa u ovom preduzeću, konkretno, finansijsko poslovanje, zapošljavanje, javne nabavke. Jednom rječju, to je suština zakona lex specialis – da obavljam potpunu kontrolu,a u Čistoći dosada nisam našao nikakvih nepravilnosti” objasnio je za naš Radio Mirjanić, koji u toj oblasti ima dosta iskustva jer je u prethodnoj vlasti njemu bilo povjereno više funkcija koje su se odnosile na komunalno – stambenu problematiku.\n“Ja ću svoju dužnost obaviti dok sam tu a to je otprilike do polovine oktobra, dok državna izborna komisija proglasi zvanične rezultate izbora.Obavljaću svoj posao maksimalno profesionalno. Nadam se da neću naići na nepravilnosti u ovom preduzeću. U slučaju da se pokažu te nepravilnosti, a to sam javno rekao na sjednici Borda, preduzeću sve mjere koje su zakonom predviđene “, naglasio je Mirjanić koji je , podsjetimo, predstavnik opozicione partije DEMOS, koja učestvuje u Vladi izbornog povjerenja.\nTagovi:Čistoća Herceg Novilex specialisMarko Mirjanić


Pametna naplata putarine poboljšava kvalitet saobraćaja – a&s Adria Magazine\nNajave II Prijevoz / Saobraćaj\nPametna naplata putarine poboljšava kvalitet saobraćaja\nAutor a&s Adria 5 Marta, 2020 489 Nema komentara\nSistemi naplate putarina znatno su evoluirali u odnosu na vrijeme kada su se vozači zaustavljali na naplatnim kućicama i vadili papirni novac. Usponom tehnologija kao što su prepoznavanje registarskih tablica (LPR) i RFID, elektronska naplata putarine (ETC) postala je popularna u cijelom svijetu\nOčekuje se da će tržište elektronske naplate putarine do 2023. dostići vrijednost 10,7 milijardi američkih dolara, uz složenu godišnju stopu rasta od 8,5 posto, podaci su MarketsandMarketsa. ETC sistemi se sve više koriste za sprečavanje zagušenja u saobraćaju i poboljšanje njegovog protoka. No, to je samo jedan od faktora uspona ovog tržišta. Brojna tijela zadužena za autoputeve odlučuju se za instalaciju elektronskih sistema za naplatu putarine kao načina finansiranja gradnje nove i održavanja postojeće infrastrukture. To će, uz brojne druge prednosti, nastaviti poticati rast tog tržišta.\nPoboljšan protok saobraćaja, smanjenje zastoja i osiguran izvor finansiranja za održavanje cesta samo su neki od razloga što sve više zemalja primjenjuje pametne sisteme naplate putarine. Sistemi elektronske naplate putarine (ETC) s vremenom su postali efikasniji i pametniji. Napredni sistemi nisu samo smanjili potrebu za fizičkim instalacijama na cestama nego su doveli do iskorištavanja podataka kao vrijednog resursa, koji se koriste kako bi bezgotovinsku naplatu putarine učinili efikasnijom i sigurnijom.\nDanas se moderni sistemi naplate putarine uglavnom sastoje od načina praćenja vozila, mehanizma identifikacije i sistema registracije i naplate. “Praćenje se vrši putem globalnog navigacijskog satelitskog sistema (GNSS) ili na kontrolnim tačkama duž naplatnog dijela trake”, kaže Michael Leyendecker, direktor prodaje sistema za naplatu putarine za Evropu u kompaniji Vitronic Machine Vision. Većina sistema za identifikaciju koristi komunikaciju između vozila i infrastrukture ili tehnologiju prepoznavanja registarskih tablica (LPR). José Luis Anonuevo je generalni direktor sistema za upravljanje saobraćajem u kompaniji Indra. On objašnjava da se sistemi elektronske naplate putarine pomoću RFID tehnologije mogu implementirati na jedinstven način za sve putne koridore. To funkcioniše tako što vozači na svoje vjetrobransko staklo postavljaju tag, koji omogućuje elektronsku naplatu putarine i u pokretu tako što razmjenjuje signal s antenama raspoređenim na naplatnom području. Iznos putarine se odmah naplaćuje na način koji korisnik odredi, odnosno debitnom ili kreditnom karticom, karticom za ponovno punjenje itd. U primjeni je i sve više naplatnih sistema koji koriste samo video, kaže Benoît Rossi, direktor poslovnog razvoja i marketinga za EMEA regiju u kompaniji Emovis. On to pripisuje napretku tehnologije optičkog prepoznavanja znakova (OCR), čime se smanjuje potreba za tagovima. Rossi navodi i širenje primjene integrisanih uređaja, kao što su ODBII sistemi i umreženi brojači kilometraže, odnosno odometri. Tu je i šira primjena vještačke inteligencije (AI) za poboljšanje radnih performansi senzora na cesti.\nIpak, vrsta sistema za naplatu i njegovih pratećih komponenti u potpunosti zavise od potreba naručioca radova. To uključuje postojeću opremu na nivou ceste, senzore i antene pogodne za klasifikaciju i identifikaciju vozila, kao i softverska rješenja za vezu s bankama. Anonuevo dodaje da rješenja za putarine obično uključuju i videonadzor na naplatnim lokacijama, sisteme prepoznavanja tablica i prateću signalizaciju. Justin Hamilton, direktor proizvoda u kompaniji Kapsch TrafficCom, smatra da, bez obzira na odabrano rješenje za naplatu putarine, uvijek postoje standardni zahtjevi koji se mogu svrstati u dvije grupe, a tiču se hardvera i softvera. “U oba slučaja odabrano rješenje treba biti robusno i pouzdano. Ne postoji univerzalno rješenje pogodno za sve situacije naplate putarine. To znači da će se odabrani sistem vjerovatno razlikovati od drugog, zavisno od toga hoće li naplata biti primjenjiva na sva vozila ili samo na određeni segment, npr. kao što su teška teretna vozila“, kaže Hamilton.\nU konačnici, svaki odabrani sistem mora ponuditi ravnotežu između troškova i efikasnosti. “Da bi se postigla najbolja ravnoteža, nadležno tijelo treba razmotriti sva ponuđena tehnološka rješenja i uređaje u vozilu. Oni se obično sastoje od RFID (TDM, 6C) tehnologije, namjenskih sistema za komunikaciju kratkog dometa u skladu sa standardima Evropskog odbora za standardizaciju (CEN DSRC) te LPR i GNSS tehnologije”, kaže on. Leyendecker naglašava prednosti pametnog sistema naplate putarine. Oni podržavaju plaćanje naknade za korištenje putne mreže na temelju učestalosti upotrebe, što je vrlo pravedan način finansiranja, jer korisnik plaća samo ono što troši. To prati i češće korištenje zajedničkog ili javnog prijevoza, što pozitivno utječe na smanjenje zagušenja saobraćaja i količine emisija štetnih gasova. Hamilton ukazuje na ostale prednosti primjene pametnih elektronskih sistema naplate kao što su niži operativni troškovi sistema, lakše povezivanje dodatnih usluga sa sistemom naplate, niži rizik od gubitaka prihoda ili sposobnost određivanja fleksibilnih cijena. Bez obzira na odabrani sistem ili tip ceste na kojima će se on koristiti, stručnjaci naglašavaju ključnu ulogu, a to je realizacije naplate.\nOtklanjanje prepreka za implementaciju\nUprkos rastućoj popularnosti elektronskih sistema naplate putarine, i dalje su prisutni regulatorni, tehnološki i društveni izazovi koje je potrebno riješiti. ETC sistemi obično imaju mnogo pokretnih dijelova. Pronalazak adekvatnih komponenti i ispunjavanje različitih regulatornih zahtjeva predstavlja tek jedan od izazova na putu primjene kvalitetnog sistema. Interoperabilnost je najveći izazov s tehnološke strane, smatra Anonuevo, jer se ETC sistemi sastoje od brojnih komponenti i podrazumijevaju zajednički rad opreme u vozilu (tj. tagova), elektromehaničke opreme na cesti (npr. nadstrešnica, antena koja komunicira s tag uređajem, sistem klasifikacije i prepoznavanja vozila, logički sistem za praćenje vozila), odgovarajuće mreže i komunikacije za podršku odabranom vidu transakcija te sistema za obradu i upravljanje informacijama. Benoit Rossi, direktor poslovnog razvoja i marketinga za EMEA regiju u kompaniji Emovis, smatra da “glavni izazovi nisu toliko povezani s tehnologijom koliko s regulatornim okvirima (npr. kako privesti pravdi osobe koje izbjegavaju naplatu, kako doći do podataka o registarskim tablicama od države), raznovrsnošću sistema naplate (nedostatak standarda) i, naravno, društvenom prihvatljivošću”. Hamilton vjeruje da se izazovi u svim zemljama mogu podijeliti u dvije glavne grupe. Prvi se tiču načina na koji je moguće održati nivo finansiranja izgradnje i održavanja puteva. Prihodi od akciza na gorivo ranije su korišteni za finansiranje putne infrastrukture, no danas živimo u dobu veće efikasnosti potrošnje goriva i uspona električnih i alternativnih vozila, koja obično dobijaju subvencije i oslobođenja su plaćanja akciza na gorivo. “To je dovelo do znatnog pada prihoda od akciza na gorivo u gotovo svim ekonomski razvijenim zemljama. Ovaj problem je možda najizraženiji u SAD-u, gdje se stopa saveznih akciza na dizel i benzin nije povećavala od 1993. godine“, kaže on.\nIntegracija više sistema\nHamilton ukazuje i na izazov finansiranja izgradnje novih puteva, obilaznica, mostova i tunela “u eri hronično mršavih državnih budžeta i nadmetanja za izdvajanja s drugim sektorima poput zdravstva i obrazovanja”. Posebno je to evidentno u zemljama koje bilježe nagli rast nabavke i upotrebe vozila kao što su Indija, Kina, Indonezija, Filipini, Čile itd. Ova pitanja mogu se početi rješavati povezivanjem sistema naplate putarina i prikupljanja prihoda s drugim besplatnim i inteligentnim rješenjima za saobraćaj, kao što su sistemi mjerenja mase za teretna vozila u pokretu (WIM), komunikacijske platforme koje povezuju vozila s infrastrukturom (V2X) i sistemi upravljanja zastojima, smatra Hamilton. Primjena dinamičnih cijena uključuje i aktivnosti na upravljanju tokom saobraćaja i naplatu putarine u određeno doba dana. To je još jedan od načina na koji operateri dolaze do prihoda od putarina i paralelno rješavaju problem pojave zagušenja na cestama.\nDruštvena prihvaćenost također je važan izazov koja ometa primjenu ETC-a. “Javno mnijenje često je kritično prema uvođenju novih sistema naplate, jer oni povećavaju troškove vožnje za vlasnike privatnih automobila i kompanije. Zato je vrlo važno da agencije za saobraćaj podrobno objasne zašto je implementacija u konačnici korisna i za vlasnike automobila i za kompanije”, objašnjava Leyendecker. Osim toga, Rossi napominje da operativni troškovi moraju imati smisla s ekonomskog stajališta jer ako su troškovi naplate previsoki u poređenju s očekivanim prihodima od putarina, potrebno je preispitati politiku naplate mobilnosti.\nGlobalno širenje ETC sistema\nETC sistemi su potpuno izmijenili način naplate putarine na autoputevima širom svijeta. Kako su njihovih prednosti sve više svjesni i nadležni u agencijama za saobraćaj, primjena pametnih sistema naplate putarine raste na globalnom nivou. Očekuje se da će njihova primjena porasti u Azijsko-pacifičkoj regiji (APAC), SAD-u i Evropi. Anonuevo naglašava da zemlje u razvoju traže više usluga kada je u pitanju upravljanje naplatom putarine, dok korisnici žele digitalizirano iskustvo. Zbog toga u kompaniji Indra vjeruju da će se sektor naplate putarina “razvijati kroz digitalizaciju i inovacije”. Regija s najbržim rastom je SAD, jer je tamo naplata putarina prilično ograničena u poređenju s drugim dijelovima svijeta poput Evrope. Na gotovo 75 posto autocesta u EU njihovo korištenje se naplaćuje, ističe Rossi i dodaje: “U SAD-u vidimo kako se sve više saveznih država okreće naplati putarine kao načinu finansiranja održavanja cesta i kompenzaciji za nagli pad prihoda od akciza na benzin.”\nUsklađenost s različitim ciljevima\nIz perspektive državnih tijela, uvođenje ETC sistema može poslužiti ispunjavanju više ciljeva različitih politika. Oni se mogu kretati u rasponu od finansiranja izgradnje nove i održavanja postojeće infrastrukture do sprečavanja pojave zastoja u saobraćaju. Dodatni ciljevi su ograničavanje eksternalija (npr. buke, zagađenja itd.), promocija novih praksi poput zajedničkog korištenja vozila ili favoriziranja električnih vozila (koja su oslobođena plaćanja putarine). Hamilton se slaže da je korištenje putarine kao sredstva za finansiranje izgradnje nove i održavanja postojeće putne infrastrukture sve popularniji trend širom svijeta.\n“Tijela nadležna za saobraćaj preusmjeravaju prihode od putarina u poboljšanje lokalnog javnog prijevoza. Drugim riječima, prihodi koji se ostvare na određenom području se vraćaju u njega, tako da zajednica može vidjeti neku korist od putarina na jedan konkretan način”, kaže Rossi. Hamilton napominje da su se u SAD-u javile inicijative da se putarine naplaćuju za velika teretna vozila te da je u toku masovni prelazak s ručne naplate na elektronsku, posebno za mostove, tunele i kolovoze. U Evropi su nove i postojeće putarine uglavnom fokusirane na naplatu baziranu na pređenoj kilometraži, posebno za teretna vozila. Hamilton tvrdi da je dosta aktivnosti usmjereno prema cilju da kamioni i druga vozila plaćaju pravičan udio za korištenje cesta.\nTržišta u Aziji bilježe značajan rast, naročito u Kini i Indiji. Uz tamošnje guste saobraćajne mreže, elektronske putarine se koriste i za podršku sprečavanju pojave zastoja na cestama, kao i za finansiranje novih i postojećih projekata, što je općeprihvaćen trend. U konačnici, tip instaliranog elektronskog sistema naplate putarine zavisi od propisa, dostupnog budžeta i potreba pojedinih zemalja. U nekima se sisteme pametne elektronske naplate putarine smatra korisnim, dok u drugima vlada skepsa. Ipak, s vremenom bi prednosti ovih sistema mogle zasjeniti sadašnje dileme.\nJubilej firme Lunatronik: 30 godina tehnologije u službi bezbjednosti\nPrediktivna analitika za sigurnije gradove\nNajbolja rješenja za upravljanje parkinzima u tržnim centrima


Vesti online / Vesti / Svet / AP: Pompeo stiže u Centralnu Evropu, glavna tema uticaj Kine i Rusije\nAmerički državni sekretar Majk Pompeo stiže sutra u višednevnu posetu Centralnoj Evropi, a agencija AP ocenjuje da će na vrhu njegove agende biti zabrinutost SAD zbog rastućeg uticaja Kine i Rusije u tom regionu.\nAmerički zvaničnici koji su želeli da ostanu anonimni, kažu da će Pompeo o ovoj problematici razgovarati u Mađarskoj i Slovačkoj tokom posete ovim zemljama u ponedeljak i utorak.\nTi neimenovani zvaničnici navode da će američki državni sekretar tamošnjim liderima snažno ukazati na značaj suzbijanja napora Kine i Rusije da te zemlje udalji od Zapada, piše AP.\nPompeo će, kako se očekuje, razgovarati i o oslanjanju Centralne Evrope na ruske energente, kao i o prisustvu kineske visokotehnološke firme "Huavej".\nOvi američki zvaničnici želeli su da ostanu anonimni pošto nisu ovlašćeni da javno govore o Pompeovoj poseti.\nOsim Slovačke i Mađarske, Pompeo će posetiti Poljsku, Belgiju i Island.\n"Vreme je da se napadnu Rusija i Kina"\nSVET Kina "smiruje" SAD i Rusiju\nSVET Šta Popmea očekuje u Rusiji?\nSVET Sastali se Lavrov i Pompeo: "Imamo probleme koji zahtevaju hitne mere" (FOTO)


Predsjednica Republike Srpske uručila veliki prelazni pehar pobjedniku Kupa Republike Srpske Košarkaškom klubu “Igokea” – Predsjednik Republike Srpske | Željka Cvijanović\nPredsjednica Republike Srpske uručila veliki prelazni pehar pobjedniku Kupa Republike Srpske Košarkaškom klubu “Igokea”\nPredsjednica Republike Srpske Željka Cvijanović uručila je večeras u Laktašima veliki prelazni pehar pobjedniku Kupa Republike Srpske Košarkaškom klubu “Igokea”, koji je u finalnoj utakmici pobijedio ekipu Bratunca.\nPredsjednica Republike Srpske je čestitala finalistima i istakla da je Srpska i u doba pandemije virusa korona u stanju da uživa u sportu.\n“Nažalost, nema publike, ali se nadamo da će doći i to vrijeme. Međutim, to nije destimulisalo igrače, oni su pokazali sjajnu igru. To su dobre ekipe, znaju i za srčanost i za strategiju, taktiku i sve što je potrebno da zna jedan sportista. Ponosna sam što mi u Srpskoj i u ova teška vremena možemo da održavamo sport i da vjerujemo u sportska dostignuća. Naravno, oni su i najbolji ambasadori Srpske”, rekla je predsjednica Republike.\nPredsjednica Srpske je naglasila da je važno imati domaće sportske zvijezde, bez obzira o kojem sportu je riječ, jer je to dobra poruka za djecu i omladinu koji žele da se oprobaju u svijetu sporta, da imaju za uzore ljude koji predano treniraju.\n“U sportu naučite prvo da poštujete sebe i svoje timske kolege, pa protivnika i sudiju i posebno publiku. I sve to daje sjajan rezultat i ja volim što Srpska voli sport”, rekla je predsjednica Cvijanović.


Od početka godine poginula 24 radnika, trećina na gradilištu\nSaša Đorđević otkriva svoju „opsesiju“\nTanjug 30. avgusta 2018. 15:33\nBEOGRAD – Nedovoljna ili neadekvatna zaštita radnika od početka godine odnela je 24 života, a trećina žrtava je stradala na građevini.\nSamo u poslednjih nedelju dana, poginula su tri radnika, a poslednji slučaj desio se na gradilištu poslovno-stambenog objekta između ulica Kneza Miloša i Sarajevske u Beogradu, gde je radnik stradao kada se na njega obrušio zid.\nKada je reč o ovom slučaju, direktor Inspektorata za rad Stevan Đurović kaže za Tanjug da se odgovornost redovno prebacuje sa jednih na druge.\n„U ovom slučaju koji se desio na gradilištu u Beogradu, ne može svoj deo odgovornosti sa sebe da skine onaj ko je dao dozvolu, a dozvolu za tu vrstu gradnje daje Grad“, kaže Đurović.\nObjašnjava da je zakon jasan i da u okviru Grada Beograda radi građevinska inspekcija koja je, kako navodi, u obavezi da obavlja kontrolu i nadzor nad objektima kojima izdaje dozvole za izgradnju.\nRadnik koji je juče izgubio život, a kojem poslodavac nije obezbedio ugovor o radu, podseća Đurović, svojevremeno je bio i pripadnik jedinice vojske Srbije u reonu karaule Košare tokom NATO agresije.\nĐurović kaže da je u ovom slučaju u toku istraga koja će utvrditi propuste izvođača ali i investitora, a Inspektorat će, kaže, protiv njih verovatno podneti krivične prijave.\nNajviše radnika, navodi Đurović, strada upravo u glavnom gradu, pet ih je izgubilo živote od početka godine.\nIako su novčane kazne za „rad na crno“ visoke i kreću se od 800.000 do dva miliona dinara, inspektori rada su u prvih sedam meseci zatekli kod poslodavaca 10.258 radnika bez ugovora.\nOvi poslodavci su nakon intervencije inspektora zaposlili 8.663 radnika što je 84 procenta.\nJedan od značajnih problema u borbi protiv nelegalnog rada, kažu u Inspektoratu, su i blage kazne koje izriču sudovi.\nPoslodavci koji angažuju radnike bez ugovora najčešće pred nadležnim sudovima budu kažnjeni sa 150 do 300 hiljada dinara, što je ispod zakonom propisanog minimuma, ali čest je i slučaj da predmet zastari pred sudom pa odgovorni nikada ne plaze novčanu kaznu.\nĐurović dodaje i da se za šest meseci ove godine u budžet Srbije slilo oko 116 miliona dinara na osnovu kazni koje je inspekcija izrekla zbog propusta u angažovanju radnikam, a kada bi se postupilo po zakonu, kaže, u budžetu bi bilo 1,97 milijardi dinara.\nOd danas izmene u sistemu parkiranja u Beogradu\nKako se zove najkrvaviji Kinez?\nJagnjetina na srbijanski način


03.03.2018 13:02 | Srna, klix\nTuzla - Jedan od ratnih veterana koji su jutros blokirali tuzlansku petlju Šićki Brod Sakib Kopić rekao je da su ih jutros pripadnici specijalne policije tukli palicama, te je zatražio ostavku direktora Federalne uprave policije Dragana Lukača zbog neljudskog odnosa pripadnika njegovih jedinica.\nKopić je naveo da su specijalici došli jutros oko 5.30 časova i da je svjedok "kako su nogama gazili bivšeg komandanta Damira Džafu", a da nijedan od okupljenih ratnih veterana nije pružao otpor.\n"Gledao sam iz auta šta su mu radili. Oboren je na zemlju, gazili su ga, igrali su po njemu, kao da je igranka, a onda su ga odveli u maricu. Mislim da je još u pritvoru", rekao je Kopić za "Dnevni avaz".\nPrema njegovim riječima, specijalci su intervenisali na "zahtjev tajkuna koji gube promet za vrijeme blokade".\n"Toliko je bilo specijalaca, da su dolazili autobusima. Ovo je fašizam što su radili. Dosta je diktature nad ljudima koji ne pružaju nikakav otpor", kaže Kopić, te dodaje da su doveli i policijske pse.\nDemokratski front osudio je svaki vid upotrebe sile nad ratnim veteranima, uz ocjenu da je brutalni jutrošnji napad specijalne policije federalnog MUP-a pokazao odsustvo svake politike prema obespravljenim ljudima i njihove borbe za pravdu.\nIz ove stranke su pozvali na prestanak iživljavanja nad ratnim veteranima, sprovođenje terora i jednoumlja federalne policije u korist vladajućih političkih elita, te zahtijevaju da svi uhapšeni i privedeni budu pušteni.\n"Umjesto, da federalni MUP progoni kriminalce i tajkune koji su pokrali ovu državu, oni dižu pendreke na goloruk narod i sirotinju koji se danas brani svojim glasom", navodi se u saopštenju Demokratske fronte.\nIz Ministarstva unutrašnjih poslova Tuzlanskog kantona jutros je saopšteno da je tokom akcije deblokiranja saobraćajne petlje Šićki Brod kod Tuzle privedeno osam lica i da će protiv njih biti preduzete zakonom propisane mjere.


Sutra gledamo finale pre finala Lige šampiona, da li se slažete? - Sportske.net\nU Milano stiže Barselona.\nMaldini na novom zadatku, kako će proći pregovori sa Barsom?Konte saopštio svoju prvu januarsku metu, kreće ofanziva na London!Šok u Barsi, Mesi najavio kraj!? Bartomeu ne brine...Ovo će obradovati navijače Intera, najbolje moguće vesti iz Barselone!Ovo će obradovati navijače Intera, najbolje moguće vesti iz Barselone!\n"Utakmica ove dve ekipe je uvek posebna, po rezultatu, istoriji, prestižu i sjajnom kvalitetu oba tima. Niko ne želi da izgubi, postoje velika očekivanja na obe strane i siguran sam da ćemo dobiti sjajan šou na San Siru", rekao je Morati, preneli su italijanski mediji.\nUtakmica Intera i Barselone igra se u utorak od 21 sat na stadionu San Siro, u poslednjem šestom kolu grupne faze Lige šampiona.\n"Inter mora da izađe na teren sa jednim ciljem - da pobedi. Ne smeju da razmišljaju o drugoj utakmici, moraju da pobede, a ne da gube vreme razmisljajući o drugim opcijama. Moraće da ponove odličan nastup koji su prikazali u Španiji", kazao je Morati.


Radnički na pragu Lige šampiona - Kako protiv Oradee? - Sportske.net\nRadnički na pragu Lige šampiona - Kako protiv Oradee?\nKvalifikacije za elitno evropsko takmičenje ušle su u završnu fazu. Kragujevačkom Radničkom je ostao još dvomeč sa rumunskom Oredeom, koja je letos značajno pojačana. Prvi meč je na programu u sredu u Kragujevcu, pa u Radničkom očekuju veliku podršku navijača. pogotovo što je i ulaz besplatan.\nPosle podviga u drugoj rundi kvalifikacija za Ligu šampiona, kada su u svom ''Parku'', u konkurenciji Solnoka, Posilipa i Juzmea, osvojili prvo mesto, vaterpolisti Radničkog iz Kragujevca sutra od 18 sati, na istom mestu, dočekuju rumunsku Oradeu, u prvom meču treće faze.\n''Oradea je mnogo kvalitetnija ekipa u odnosu na prošlu godinu. Imaju četiri naša igrača i šestoricu rumunskih reprezentativaca. Od tih naših, jedan je sadašnji reprezentativac, Gojko Pijetlović, i dva bivša, Miloš Korolija i Marko Avramović. Svakako da zaslužuju respekt i dolaze ovde sa određenim ambicijama i željom da uđu u Ligu šampiona'', rekao je Stevanović.\n''Iako nismo bili kompletni, ta pobeda im ide u prilog, pa moramo biti oprezni pred ovu utakmicu. Imamo šanse da uđemo u Ligu šampiona, verujem da smo i kvalitetniji, ali plasman u grupnu fazu možemo da obezbedimo samo ako ponovimo izdanje protiv Solnoka'', smatra Stevanović.\n''Šteta što nismo imali više vremena za pripremu utakmice. Stigao sam nedavno i još uvek se nisam potpuno uigrao sa ostatkom ekipe. Sa druge strane, Oradea je dobar tim i najteži mogući protivnik u ovim kvalifikacijama. Biće teško, ali protiv Solnoka smo dokazali da možemo da se nosimo sa najboljim evropskim ekipama. Na našem bazenu ne bi smelo da bude problema i trebalo bi da osiguramo prolaz već u prvoj utakmici'', zaključio je Vrlić.


NOVE SANKCIJE BELORUSIJI – Televizija srpske dijaspore\nNOVE SANKCIJE BELORUSIJI\nOd TSD Redakcija\t Poslednja izmena 10.11.2021\nZaoštrava se ton u sporu oko izbeglica na poljsko-beloruskoj granici. Varšava govori o hibridnom napadu na bezbednost Evropske unije, a Brisel želi dodatne sankcije protiv Lukašenka.\nNajneobičniji doprinos situaciji na poljsko-beloruskoj granici dao je u utorak ruski ministar spoljnih poslova Sergej Lavrov: zašto EU ne želi da pruži „finansijsku podršku“ vladi u Minsku, kako bi se izbeglice odvratile od puta ka poljskoj granici? Uostalom to je uradila sklopivši ugovor sa Turskom.\nKonzervativni poslanik u Evropskom parlamentu Markus Ferber to je ovako prokomentarisao: „Erdogan je bio izumitelj te nehumane strategije, a Lukašenko od toga pokušava da napravi model franšize. Na spoljnoj granici Poljske sada se odlučuje da li će takvi pokušaji ucene i dalje uspevati“.\nPoljska pojačava političku akciju\nU utorak ujutru premijer Poljske Mateuš Moravjecki pokrenuo je političku inicijativu. Nakon posete graničnom prelazu Kuznica prema Belorusiji koji je u međuvremenu zatvoren i u čijoj blizini hiljade izbeglica čeka kako bi nastavilo put ka EU, Moravjecki je na Tviteru napisao: „Ovde se radi o stabilnosti i bezbednosti čitave EU. Taj hibridni napad Lukašenkovog režima usmeren je protiv svih nas. Nećemo dozvoliti da nas zastraše i branićemo mir u Evropi sa našim partnerima iz NATO i EU.\nOdmah je usledio odgovor Ministarstva odbrane iz Minska koje je optužbe nazvalo „neosnovanim i nedokazanim“. Ono je optužilo Poljsku da namerno povećava tenzije. „Upozoravamo poljsku stranu da se uzdrži od provokacija protiv Belorusije, čime ona nastoji da opravda nezakonitu upotrebu nasilja nad ugroženim, nenaoružanim ljudima, među kojima je mnogo žena i dece“.\nNATO osuđuje Lukašenka\nPoljski predsednik Andžej Duda u međuvremenu je zatražio podršku generalnog sekretara NATO Jensa Stoltenberga. U intervjuu za DW, njegov zamenik Džejms Apaturaj rekao je da je NATO, naravno, solidaran sa Poljskom. „To šta se tamo dešava je neprihvatljiva hibridna kampanja Lukašenkovog režima, tu nema nikakve sumnje. Poruka Moskve i Minska o tom ‚humanitarnom problemu’ – da se Poljska ne odnosi humano – više je nego lažna i cinična, jer oni to, naravno omogućavaju“.\nAli šta Poljska želi da postigne uvlačenjem odbrambenog saveza u spor s Belorusijom? Prema mišljenju diplomata, taj potez ima pre svega karakter upozorenja da saveznici moraju više da učine kako bi se kriza suzbila, jer u suprotnom preti da eskalira. Oni bi pre svega mogli da iskoriste svoje kontakte sa zemljama Bliskog istoka kako bi izvršili pritisak da se zaustave letovi izbeglica ka Belorusiji.\nPlan Varšave nije da uključi vojnike NATO u akciju na granici sa Belorusijom, ona bi jedino mogla da zamoli za podršku međunarodnih policijskih snaga. Poljska je nedavno stacionirala više od 10.000 vojnika u zabranjenoj zoni kako bi sprečila izbeglice da pređu granicu. Prema informacijama iz Varšave, plan je da se na beloruskoj strani granice skupi između 12.000 i 15.000 migranata. Teško je proveriti brojke, jer niko nema pristup zabranjenoj vojnoj zoni. Evropski posmatrači govore o 4.000 izbeglica koje se nalaze u tom regionu.\nEU želi dodatne sankcije\nEvropska unija je tokom leta uvela sankcije Aleksandru Lukašenku, nakon što je on civilni avion kompanije „Rajaner“ u kojem se nalazio mladi kritičar režima primorao da sleti. Tada su, pored uobičajenih zabrana putovanja i blokiranja računa za članove vlade i zvaničnike, postojale i ograničene ekonomske sankcije, recimo za izvoz veštačkog đubriva, jednog od glavnih izvoznih proizvoda Belorusije. Ali te sankcije su oprezno formulisane i ekonomska šteta za režim se smatrala ograničenom.\nSada je EU ukinula vizne olakšice za putovanja za članove vlade i državne službenike. Razmatraju se i dalje sankcije protiv osoba i organizacija koje su uključene u krijumčarenje migranata. Među njima su i turističke agencije, čarter i druge kompanije, poput državne avio-kompanije „Belavia“, koja onda više ne bi mogla da iznajmljuje čarter avione u zemljama EU.\n„Pozivam na uvođenje dodatnih sankcija, uključujući i moguće sankcije protiv avio-kompanija iz trećih zemalja“, rekla je predsednica Evropske komisije Ursula fon der Lajen i dodala da su zamislive zabrane preletanja i sletanja. Prema rečima portparola Komisije, EU trenutno pokušava da prikupi podatke i da ispita letove iz Maroka, Sirije, Irana, Katara i drugih zemalja Bliskog i Dalekog istoka, kako bi utvrdila na koji način se migranti krijumčare, posebno u Belorusiju.\nKazne protiv avio-kompanija morale bi da budu pravno obavezujuće. Paketom mera će se tokom sedmice baviti ambasadori EU u Briselu, a o tome će se dalje odlučivati u ponedeljak na sastanku ministara spoljnih poslova EU.\nEvropljani moraju da deluju – ali kako?\nPoljski poslanik u Evropskom parlamentu Rišard Legutko ima velika očekivanja od Brisela: „Za Evropu je došao trenutak istine kada mora da dokaže svoje korisnost. Imamo migrantsku krizu novih razmera. Poljska je odgovorna za zaštitu istočne granice EU, a time i za bezbednost svih Evropljana“. Ne bi trebalo da se ponovi situacija iz 2015. godine. Ali tako nešto nije na vidiku: prema navodima nemačkih vlasti, u Nemačku je u međuvremenu stiglo 8.400 migranata, koji su u Evropu došli preko Belorusije i Poljske.\nVršilac dužnosti ministra unutrašnjih poslova Nemačke, Horst Zehofer, u intervjuu za jedne novine poručio je da bi Evropska komisija morala odmah nešto da preduzme kako bi se Poljskoj pružila podrška u obezbeđivanju granice. Pomoć koju je ponudila Agencija za zaštitu granica EU, Fronteks, poljska vlada je do sada odbacivala, navodeći da ima dovoljno vojnika i graničara. Kritičari pretpostavljaju da Varšava ne želi da neko posmatra njene akcije u zabranjenoj zoni na granici, jer postoje izveštaji o ilegalnim „pušbekovima“.\nKritika dosadašnje briselske politike nemešanja u ono što se dešava na granici, dolazi iz redova stranaka koje trenutno rade na formiranju takozvane semafor-koalicije u Berlinu: „Protivimo se nehumanim pušbekovima“, istakla je šefica poslaničke grupe Zelenih u Bundestagu Katrin Gering-Ekart. I stručnjak Socijaldemokrata za pitanja migracije, Lars Kasteluči, poručuje: „Osnovna prava, uključujući pristup azilu, moraju u svakom trenutku biti omogućena na spoljnim evropskim granicama“.\nNarednih dana komesarka EU nadležna za migracije Ilva Johanson i potpredsednik Evropske komisije Margaritis Šinas, planiraju ponovo da posete zemlje porekla i tranzita izbeglica kako bi razgovarali sa tamošnjim vladama. „Očajni, nelegitimni režim u Minsku poziva ljude i govori im da je to siguran i lak način da dođu do EU“. Predstavnici EU, međutim, žele jasno da stave do znanja da je bekstvo preko Belorusije veoma opasno, i s obzirom na to da se bliži zima, kaže Ilva Johanson.\nVećina migranata dolazi iz kurdskih oblasti u severnom Iraku, iz Sirije i Avganistana. Ni njihove vlade, ni same izbeglice ne bi trebalo da budu otvorene za takve pozive.\nNEMAČKI BUDŽET JE U KRITIČNOM STANJU\nVIŠE OD 3 MILIJARDE PROFITA OD VAKCINA\nBILANS SANKCIJA RUSIJI


Počela 14. „Slobodna zona“\nProjekcijom filma „Leto“ Kirila Serebrenikova u punoj velikoj sali Kombank dvorane, sinoć je počeo 14. Filmski festival „Slobodna zona“, u okviru kojeg će do 12. novembra, u devet bioskopskih sala u Beogradu, Novom Sadu i Nišu, biti prikazano 50 filmova, od toga 40 nacionalnih ...\nŠabić: Borba za ljudska prava je obaveza svih nas\nU Beogradu, Novom Sadu i Nišu večeras je počeo 14. Filmski festival Slobodna Zona. Slobodnu Zonu u prepunoj Kombank dvorani svečano je otvorio poverenik za informacije od javnog značaja i zaštitu podataka o ličnosti Rodoljub Šabić.\nPočela 14. "Slobodna zona"\nProjekcijom filma "Leto" Kirila Serebrenikova u punoj velikoj sali Kombank dvorane, večeras je počeo 14. Filmski festival "Slobodna zona", u okviru koga će do 12. novembra, u devet bioskopskih sala u Beogradu, Novom Sadu i Nišu, biti prikazano 50 filmova, od toga 40 nacionalnih ...\nNakon Mirjane Karanović, Mikija Manojlovića, Olje Bećković, Viktora Ivančića i drugih značajnih javnih ličnosti, 14. Filmski festival Slobodna Zona večeras u 20h u beogradskoj Kombank dvorani svečano će otvoriti Rodoljub Šabić, poverenik za informacije od javnog značaja i ...\nOtvaranje 14. Filmskog festivala "Slobodna zona"\nU Kombank dvorani danas će biti otvoren 14. Filmski festival "Slobodna zona", na kome će do 12. novembra, u devet bioskopskih sala u Beogradu, Novom Sadu i Nišu, biti prikazano pedesetak filmova, od toga 40 nacionalnih premijera.\nVečeras je u Beogradu, Novom Sadu i Nišu počeo 14. Filmski festival Slobodna Zona. Slobodnu Zonu u prepunoj Kombank dvorani svečano je otvorio poverenik za informacije od javnog značaja i zaštitu podataka o ličnosti Rodoljub Šabić.\nTeško je biti gledalac koji u ovako dobroj ponudi mora da napravi izbor počinje danas u 20 časova u Kombank dvorani , a svečano će ga otvoriti poverenik za informacije od javnog značaja i zaštitu podataka o ličnosti .\nPočinje „Slobodna zona”


Republika / Koronom zaražen još jedan predsednik Reala!\nReč je o doktoru hemije koji je dužnost predsednika u Real Madridu obavljao od februara do aprila 2006. godine. Za ta dva meseca najveći svetski klub nije izgubio nijedan prvenstveni meč, ali je eliminisan od Arsenala u nokaut fazi Ligi šampiona.\nFernando Martin je tada najavio da će se kandidovati za mesto prvog čoveka Kraljevskog kluba, ali je na kraju odustao, posle čega je za predsednika izabran Ramon Kalderon. On je danas primljen u lokalnu bolnicu u Madridu sa simptomima ozloglašenog virusa koji je pokosio Španiju prethodnih dana.\nSport Fudbal Španija FK Real Madrid Madrid Koronavirus Fernando Martin


Advokati: Vlada da plati milionski dug ili obustavljamo rad – ASinfo Portal\nBANJALUKA – Ukoliko Vlada Republike Srpske ne isplati oko 4,3 miliona KM duga po osnovu naknada za zastupanje po službenoj dužnosti, advokati će od 1. februara iduće godine obustaviti rad po službenoj dužnosti, potvrdili su za portal CAPITAL predstavnici Advokatske komore RS.\nPredsjednik Advokatske komore RS Branislav Rakić rekao je da se advokati nadaju da će Vlada u naredna dva do tri mjeseca uspjeti da nađe način da u budžetu obezbijedi novac koji im duguje i da neće biti primorani da obustavljaju rad.\n„Radi se o dugu za 2010, 2011, 2012, 2013 i 2016. godinu. Skupština je odlučila da se rad obustavlja ukoliko sva dugovanja nastala do 31. avgusta ove godine ne budu isplaćena“, rekao je za Rakić CAPITAL.\nDelegat u Skupštini Advokatske komore Aleksandar Sajić kaže da je većinom glasova donesena odluka da se od 1. februara iduće godine stupi u štrajk ukoliko ne bude razumijevanja iz Vlade.\nPojasnio je da će se štrajk odnositi na odbranu okrivljenih u krivičnim postupcima za koje se advokati imenuju po službenoj dužnosti od strane države, zbog toga što država već godinama ne plaća naknade za te poslove.\n„Štrajk će biti od 1. februara 2019. To je jedno kompromisno rješenje kojim je data mogućnost novoj Vladi da pokuša da riješi ovo pitanje. Ukoliko do 1. februara dug isplate, štrajka neće biti“, rekao je on za CAPITAL.\nSajić kaže da su advokati na današnjoj skupštini iskazali veliko nezadovoljstvo stanjem u pravosuđu u cjelini i njihovom pozicijom.\n„Dobili smo objašnjenje da je novac predviđen za advokate potrošen u druge svrhe. Ukoliko mi stupimo u štrajk, neće se moći odvijati suđenja, jer je u takvim slučajevima obično obavezno prisustvo advokata odbrane. To znači da će se zastati sa nekim pritvorskim predmetima i krivičnim postupcima ili u onim postupcima gdje okrivljeni nemaju novca da plate advokata“, kazao je Sajić.


BTC $43.043 -0,20%\nETH $3.317 -0,26%\nBNB $495 +0,31%\nSOL $149 +2,25%\nGoldman Saks planira "pružanje kastodi usluge korisnicima za kripto sredstva" - izveštava Blumberg.\nGoldman Saks planira "pružanje kastodi usluge korisnicima za kripto sredstva" - izveštava Blumberg pozivajući se na insajderske izvore (6. avgust), dok banka navodi da ostaje "neodlučna" po pitanju svojih planova vezanih za kriptovalute.\nKako se navodi u saopštenju, Goldman, koji je u maju prvi put nagovestio da bi mogao otpočeti trgovanje bitkoin fjučersima, sada ima za cilj da ponudi razne proizvode vezane za digitalna sredstva "kao odgovor na interesovanje klijenata".\n"Kao odgovor na interesovanje naših klijenata u raznim digitalnim proizvodima istražujemo kako bi bilo najbolje da ih opslužimo u ovom sektoru", navodi portparol, a zatim dodaje:\n"U ovom trenutku nismo doneli zaključak o našem obimu ponude za digitalna sredstva."\nNezvanični izvori "koji su upućeni u materiju" u međuvremenu, su otišli još dalje, navodeći za Blumberg da je cilj kompanije bio pokroviteljstvo (custody) za kriptovalute.\n"Postojanje kastodi operativnog sistema takođe može dovesti do drugih poduhvata, uključujući usluge primarnog posredovanja", navodi Blumberg, parafrazirajući izvore.\nVest dolazi samo nekoliko dana nakon što je Intercontinental Exchange (ICE) objavio da će u novembru u saradnji sa globalnim entitetima, uključujući Majkrosoft i Starbaks, pokrenuti Bakkt - regulisani "ekosistem" za digitalna sredstva.\nIstovremeno, Glodmanova pozicija kada su u pitanju kriptovalute nastavlja da se odražava često sa mešovitim tendencijama u zavisnosti od drugih finansijskih mogula i njihovih tendecija ka kriptu.\nLari Fink, direktor BlackRock-a, najveće svetske kompanije za upravljanje sredstvima, ovog jula je tvrdio da nije video veiliko interesovanje među svojim klijentima ka kriptovalutama, dok su izvori istovremeno navodili da je takođe pažnja bila usmerena na bitkoin fjučerse.\nU međuvremenu, ovog vikenda, direktor JPMorgan-a Džejmi Dimon nazvao je bitkoin "prevarom" u kojoj on ne vidi "nikakav interes" nakon nekoliko meseci odbijanja da komentariše kriptovalute.\nDalje, Goldmanov "prijateljski" pristup ka kriptu je izgleda u suprotnosti sa primedbama koja su izražene u izveštaju prethodnog dana od srane investicione strategijske grupe gde se navodi i dalji pad cena na tržištima, dok autori izveštaja dodaju "da kripto sredstva neće uspeti da zadrže svoju trenutnu vrednost".


11/04/2020 - Dnevnik Juga\nPočetna / 2020 / април / 11\nDnevna arhiva: 11/04/2020\nTIODOROVIĆ I JANKOVIĆ U LESKOVCU: Pripremni sastanci da Opšta bolnica postane COVID BOLNICA za pacijente sa juga Srbije\nSrdjan Stamenkovic 11/04/2020\tDRUŠTVO, Korona Virus, Leskovac 0\nPredsednik Srbije Aleksandar Vučić i gradonačenik Leskovca Goran Cvetanović najavili su u petak da će leskovačka Opšta bolnica postati COVID Bolnica za pacijente iz Jablaničkog okruga. Ministar zdravlja Zlatibor Lončar najavio je danas odgovarajući na pitanje Dnevnika Juga da su u toku pripremni sastanci za realizaciju ove ideje. Povodom pripreme …\nPoljoprivrednici obrađuju njive i u vreme najdužeg policijskog časa (FOTO/VIDEO)\nIna Dendić 11/04/2020\tBojnik, DRUŠTVO, Korona Virus 0\nI u doba COVID-a 19, poljoprivrednici rade punom parom. U selu Donje Konjuvce nadomak Bojnika, posao na njivi za porodicu Kostadinović ne prestaje. Mlada glava porodice, Miloš Kostadinović, inače učitelj po struci, ovih dana uz dozvolu Ministarstva obavlja poslove podrivanja i tanjiranja voćnjaka od korova. Za portal Dnevnik Juga , …\nMinistar Lončar odgovarao na pitanja Dnevnika Juga o COVID bolnici u Leskovcu i smeštaju lakše obolelih u Nišu i Beogradu\nRedakcija Dnevnika Juga prva je od redakcija sa juga Srbije koje nemaju dopisnike iz Beograda uputila pitanja Kriznom štabu na koja su danas odgovarali ministar Zlatibor Lončar i epidemiolog Predrag Kon. Naša redakcija danas je poslala dva pitanja: Kada će Opšta bolnica Leskovac postati COVID bolnica, koliko će pacijenata biti …\nTRIBINA „U KRUPNOM PLANU“ GOST: SVETOZAR CVETKOVIĆ večeras online na sajtu Leskovačkog kulturnog centra\nDnevnik Juga 11/04/2020\tDRUŠTVO, Korona Virus, Leskovac 0\nU skladu sa Uredbom o merama za vreme vanrednog stanja, Leskovački kulturni centar nastavlja onlajn svoje aktivnosti. Subota, 11. april – 21:00 TRIBINA „U KRUPNOM PLANU“, GOST: SVETOZAR CVETKOVIĆ Onlajn na sajtu www.lkc.org.rs Svetozar Cvetković, naš proslavljeni glumac i filmski producent, dugogodišnji upravnik Ateljea 212, gostovao je na tribini „U krupnom …\nProba male mature 22., 23. i 24. aprila\nUčenici 8. razreda osnovnih škola imaće probu male mature 22., 23. i 24. aprila. U ta 3 dana polagaće, redom, probne testove iz srpskog jezika, matematike i kombinovani test. Testovi će biti dostupni putem on-line platformi i kanala RTS-a. Za rešavanje probnih testova učenici će imati 12 sati.\nIna Dendić 11/04/2020\tDRUŠTVO, Leskovac 0\nSrpska Pravoslavna crkva i njeni vernici proslavljaju danas Lazarevu subotu, u narodu poznatu kao Vrbica, praznik dece. Na ovaj dan majke svečano obuku svoju decu, pa čak i onu najmanju, od nekoliko meseci, donose, svečano obučenu, crkvi, kupuju im zvončiće vezane na trobojku i stavljaju oko vrata. Deca se raduju, …\nPreminula nekadašnja načelnica Infektivnog odeljenja dr Dušanka Živković\nNekadašnja načelnica Infektivnog odeljenja Opšte bolnice Leskovac dr Dušanka Živković preminula je danas u Beogradu – potvrđeno je Dnevniku Juga u leskovačkoj bolnici. Doktorka Živković je u Kliničko bolničkom centru „Dragiša Mišović“ u Beogradu lečena od posledica Korona virusa. Doktorka Dušanka Živković će biti sahranjena u Leskovcu.\nJos 35 sati do kraja najdužeg policijskog časa – U Leskovcu sunčano ali pusto (FOTO PRIČA)\nIna Dendić 11/04/2020\tDRUŠTVO, Korona Virus, Leskovac 0\nOd petka je u celoj Srbiji uveden do sada najduži policijski čas u trajanju od 40 sati, a sve u cilju sprečavanja virusa COVID – 19, i trajaće do 5.00 ujutru u ponedeljak 6. aprila. Novinari Dnevnika Juga, iskoristili su ovaj sunčani dan za foto reportažu sa ulica našeg grada. …\nU Srbiji još 3 osobe preminule od Korone, broj umrlih povećan na 74 – Obolelo 3.380 ljudi, 275 novih slučajeva u poslednja 24 časa\nMinistar zdravlja Zlatibor Lončan saopštio je na konferenciji za medije podatke o epidemiloškoj situaciji u Srbiji. U poslednja 24 časa testirano je 2.159 osoba, od kojih je 275 pozitivnih, a u poslednja 24 časa preminule su još tri osobe. Lončar je na redovnoj konferenciji za novinare u Palati Srbija precizirao da …\nVojska Srbije pomaže u dezinfekciji ulica u Vlasotincu\nDnevnik Juga 11/04/2020\tDRUŠTVO, Korona Virus, Vlasotince 0\nJedno odeljenje 246.bataljona ABHO (atomsko-biološke i hemijske odbrane) Vojske Srbije, iz Kruševca, pomoglo je danas ekipama JKP Vodovod u dezinfikovanju javnih površina u Vlasotincu. „Prioritet su bile ulice koje vode ka Domu zdravlja i glavna ulica – kaže načelnik Štaba za vanredne situacije Ivan Stanković i dodaje da su radnici …


Ko je spasao Čedu? | Ćaskanja\nKo je spasao Čedu?\nSrpsko tužilaštvo odbacilo je krivičnu prijavu protiv Čedomira Jovanovića, predsednika Liberalno-demokratske partije, koju je podnela Agencija za borbu protiv korupcije zbog neprijavljivanja prihoda.\nKao što su "Vesti" pisale pre više od mesec dana, nakon što je prijava stigla u tužilaštvo, na insistiranje "viših instanci", ona je odbačena, uprkos tome što je prepuna dokaza da Jovanović nije prijavio imovinu i prihode koje je po zakonu obavezan. Inače, prema zakonu, za neprijavljivanje imovine funkcionerima preti kazna zatvora od šest meseci do pet godina.\nJovanović je prijavio da ima prihode od poslaničke plate, nešto veće od 100.000 dinara, a žena mu je prijavila relativno malu platu. Međutim, Agencija je to proverila i dobila podatke da je na njegov račun u više navrata prebačeno mnogo para. Tako su mu sa ženinog računa, koja zvanično radi praktično za minimalac, prebačeno nekoliko puta od 800.000 do milion dinara. Takođe, od jedne firme na račun mu je leglo i preko deset miliona dinara za nekakve konsultantske usluge. Sve to Jovanović nije prijavio kao lične prihode, pa ostaje nejasno zbog čega je tužilaštvo odbacilo krivičnu prijavu protiv njega - kaže izvor "Vesti" iz Ministarstva pravde koji je imao uvid u krivičnu prijavu protiv lidera LDP-a.\nKada je krivična prijava protiv Jovanovića stigla u tužilaštvo, njegov advokat došao je do primerka prijave pre nego što je tužilaštvo uopšte odlučivalo o njenoj sudbini, saznajemo od osobe bliske vrhu LDP-a.\n- Kad je advokat dobio primerak krivične prijave protiv Jovanovića, shvatio je da nema šale i platio porez na sve prihode, u iznosu od pet miliona dinara. To znači da je imao zaradu od nekoliko desetina miliona dinara, odnosno više stotina hiljada evra, iako zvanično zarađuje samo poslaničku platu - kaže izvor "Vesti" iz ove stranke.\nKako bi rešili ovaj "problem", u tužilaštvu je formirana komisija koja razmatra odbacivanje krivične prijave protiv Jovanovića i hitno donosi odluku da se to i učini jer, prema njihovom mišljenju, "Jovanović nije imao nameru da izvrši krivično delo".\nTo je dokazao njegovim nakandnim ponašanjem jer je nakon podnošenja krivične prijave prijavio imovinu i uredno platio porez. O tome je Jovanović obavešten, ali ne i Agencija koja je podnela prijavu i koja se sve vreme raspituje za njenu sudbinu, ne znajući šta se dešava u pozadini.\nInače, kako pišu beogradski mediji, Jovanović najavljuje tužbu protiv Agencije za borbu protiv korupcije, jer mu je ona navodno "narušila ugled u javnosti".\nspasili i platili verovatno oni koju mu kao domaci zadatak daju instrukcije kako i sta da prica i o kome da prica....\nO imovini političara bi mogli da baš "popričamo". Čeda je sada pravi "junak" srpske političke scene, ali sam gotovo siguran da 95% političara u Srbiji radi sumnjive radnje.\nO imovini stranaka, njihovim "donatorima" da ne govorim.\nkoje licemerstvo..da ne kazem nista gore...a obicnim ljudima ,pojedinim penzionerima oduzimaju imovinu,vode procese,veoma azurno,ako su duzni za struju vodu,komunalije,bilo koliko..\nReagovanja: Amy- i dusicaa


Džulijan Asanž u policijskom automobilu u Londonu\nOsnivač Vikiliksa Džulijan Asanž uhapšen je u Londonu, pošto je na silu izveden iz ekvadorske ambasade u kojoj je proveo posljednjih sedam godina. Hapšenje je uslijedilo pošto mu je Ekvador uskratio pravo na azil, a brzo potom je pred sudom u Londonu proglašen krivim za to što se od 2012. nije pojavljivao pred sudom, odnosno prekršio uslove kaucije. Asanž bi takođe mogao da bude izurčen SAD gdje je optužen za objavljivanje tajnih vladinih dokumenata.\nHapšenje Džulijana Asanža u ekvadorskoj ambasadi u Londonu\nOsnivača Vikiliksa SAD terete za kovanje zavjere i neovlašćeni upad u kompjutere u saradnji sa vojno-obavještajnom analitičarkom Čelsi Mening 2010.\nVelika Britanija ga tereti za nepojavljivanje pred sudom od 2012. Asanž je ubrzo po hapšenju izveden pred sud u Londonu, gdje je proglašen krivim za britanske optužbe - za šta bi mogao da dobije 12 mjeseci zatvora. Takođe postoji mogućnost da bude izručen Americi.\nAsanžova advokatica Dženifer Robinson i urednik Vikiliksa Kristin Hrafnson ispred suda u Londonu\nNjegovi advokati insistiraju na tome da je riječ o nastojanju SAD da im se „izruči strani novinar i optuži za krivično djelo, zbog toga što je objavio istinite informacije“.\n“Ovaj presedan znači da svaki novinar može biti izručen zbog krivičnog gonjenja u SAD, zbog toga što je objavio istinite informacije o Americi”, kaže advokatica Dženifer Robinson.\nVikiliks je bio i u centru istrage o miješanju Rusije u američke predsjedničke izbore. Konkretno je pomenut u slučaju Trumpovog bliskog saradnika Rodžera Stouna, optuženog u istrazi Roberta Malera. Tužioci vjeruju da je Stoun direktno komunicirao sa Vikiliksom u vezi sa objavlijvanjem mejlova ukradenih sa računara Demokratskog nacionalnog komiteta.\nAsanž se sklonio u ambasadu Ekvadora u Londonu 2012. u želji da izbjegne ekstradiciju u Švedsku, gdje je trebalo da se suoči sa optužbama za seksualno napastvovanje. Međutim, te optužbe su odbačene, ali je Asanž ipak želio da ostane u ekvadorskoj ambasadi zbog bojazni da bi mogao da bude izručen Americi.\nDžulijan Asanž na balkonu ekvadorske ambasade u Londonu 2016.\nMeđutim, nova vlada Ekvadora sada želi da poboljša odnose sa SAD, a predsjednik Lenin Moreno je obrazložio da je Asanž “prešao granicu” u svom ponašanju.\n"Zbog bezobzirnog i agresivnog ponašanja Džulijana Asanža, i neprijateljskih i pretećih izjava njegove organizacije protiv Ekvadora i posebno zbog akata usmerenih protiv međunarodnih sporazuma - pružanje azila Asanžu više nije moguće", rekao je Moreno.\nHapšenje Asanža pozdravila je britanska premijerka Tereza Mej i rekla da pokazuje da “niko nije izvan zakona”. Kremlj saopštava da se “nada da će Asanžova prava biti poštovana”, dok je američki predsednik Donald Trump rekao da “nema stav” o hapšenju Asanža i mogućnosti da bude izručen SAD.\nU Londonu uhapšen Džulijan Asanž


Američki eksperti: Izlazak Rusije iz Sporazuma o otvorenom nebu – poslednji signal Bajdenu - 16.01.2021, Sputnik Srbija\nAmerički eksperti reagovali su na vest da se Rusija povlači iz Sporazuma o otvorenom nebu, rekavši da bez Rusije sporazum gubi smisao i da je odluka Moskve... 16.01.2021, Sputnik Srbija\n10:14 16.01.2021 (Osveženo: 01:06 26.08.2021)\nAmerički eksperti reagovali su na vest da se Rusija povlači iz Sporazuma o otvorenom nebu, rekavši da bez Rusije sporazum gubi smisao i da je odluka Moskve signal administraciji novoizabranog američkog predsednika Džoa Bajdena da je neophodno započeti pregovore o kontroli naoružanja.\n„Smatram da je odluka Rusije da pokrene proces izlaska iz Sporazuma o otvorenom nebu način da 'usredsredi umove' dolazeće administracije Džoa Bajdena na potrebu da započne da razgovara sa Kremljem o nizu pitanja, koja su povezana sa kontrolom naoružanja“, smatra direktorka programa za Evropu, Rusiju i Evroaziju Centra za strateška i međunarodna istraživanja u Vašingtonu Heder Konli.\nPrema njenim rečima, taj sporazum ne samo da je značajan kao i Sporazum o smanjenju i ograničavanju strateškog ofanzivnog naoružanja, nego je i podsetnik da celokupna međunarodna arhitektura kontrole naoružanja počinje da se raspada.\n16 Januar 2021, 08:37\nSlično mišljenje je izneo i profesor istorije međunarodnih odnosa SAD Univerziteta u Sirakuzi Osama Halija.\n„Nisam iznenađen. To u stvari može doprineti pokušajima da se produži Sporazum o smanjenju i ograničavanju strateškog ofanzivnog naoružanja, nadam se. Sve što može doprineti tome da se Moskva i Vašington vrate nekoj normalnoj situaciji sada će biti od koristi“, rekao je profesor, istakavši da je izlazak Rusije iz Sporazuma o otvorenom nebu ipak loša vest.\nBez Rusije sporazum gubi smisao\nBez Rusije i sam sporazum gubi smisao, smatra profesor za međunarodne odnose Univerziteta „Džon Hopkins“ Stiven Devid.\n„Sporazum koji pruža transparentnost i sigurnost je nešto što je u interesu svih. Ako Amerika i Rusija budu izva njega, onda od sporazuma nema nikakve realne koristi“, rekao je Devid, istakavši da povlačenje iz sličnih sporazuma SAD i Rusije nije u interesu globalne bezbednosti.\nTakođe je podsetio da, kada se Amerika povlačila iz sporazuma, imali su određene zabrinutosti vezano sa to kako Rusija realizuje sporazum.\n„Ja smatram da bi bilo moguće rešiti ta pitanja“, ocenio je Devid.\n15 Januar 2021, 13:16\nGovoreći o ranijim izjavama iz Moskve da je jedan od razloga povlačenja Rusije iz sporazuma nemogućnost da se posmatra teritorija lidera NATO-a – Amerike, dok bi druge zemlje imale podatke o letovima iznad ruskih teritorija, stručnjak je rekao da sada to isto može reći i Vašington.\n„Razumem tu situaciju, ali žalim zbog toga, posebno što Rusija izlazi iz sporazuma sada, uoči dolaska Bajdenove administracije, Da je Rusija ostala u sporazumu, nema razloga da Bajdenova administracija ne bi ponovo postala deo njega i ispravila ono što je učinio Tramp. Ali bez Rusije i Amerika može reći isto što i Rusija: Zašto da SAD budu u sporazumu bez Rusije?“, rekao je stručnjak, istakavši da je to pogrešan put.\nRusko Ministarstvo spoljnih poslova juče je saopštilo da Rusija pokreće proceduru istupanja iz Sporazuma o otvorenom nebu zbog nedostatka bilo kakvog progresa po pitanju uklanjanja prepreka koje su se stvorile do sada i koje ometaju njegovu funkcionalnost.


Radnici iz BiH ponovo mogu u Njemačku – Biznis.ba\nNaslovnaBiHRadnici iz BiH ponovo mogu u Njemačku\nobjavljeno 26. jul 2021. u 13:10\n“Njemačko ministarstvo unutrašnjih poslova je usljed pandemije kovida-19 i na nivou EU ograničilo ulazak iz trećih država. Ova ograničenja su od strane Ministarstva unutrašnjih poslova za BiH ukinuta 4. jula i ni za jednu od šest zemalja obuhvaćenih Pravilom za zapadni Balkan više ne postoje ograničenja. Time su ponovo omogućena zapošljavanja u Njemačkoj putem Pravila za zapadni Balkan. Međutim, treba naglasiti da je u svakom trenutku ponovo moguće uvođenje ograničenja, u zavisnosti od razvoja situacije izazvane pandemijom”, objasnio je Erentraut.\n“Ovo pravilo obuhvata i BiH, a jedina novina u odnosu na prethodno Pravilo je uvođenje ograničenja od 25.000 koje se odnosi na sve države, koje, osim BiH, još obuhvataju Albaniju, Kosovo, Crnu Goru, Sjevernu Makedoniju i Srbiju”, rekao nam je on.\nOsim toga, kako nam je rečeno, Njemačka veliku pažnju poklanja inicijativi “malog Šengena”, kojim želi zadržati radnike u regionu i stvoriti zajedničko regionalno tržište, kako bi se region naknadno lakše integrisao u EU.


Predmet teksta je interpretacija raspada/ razbijanja SFR Jugoslavije, koju je u svojim delima ponudio srpski filozof Svetozar Stojanović. Autorka polazi od stanovišta da je ex-jugoslovenska kriza predstavljala jedan od najkrupnijih intelek- tualnih i moralnih izazova istraživačima socijalnih i politič- kih fenomena u drugoj polovini proteklog veka. U delu teksta koji sledi ona se usredsređuje na način na koji je tom izazovu odgovorio ovaj srpski intelektualac. Izlažući, u najkraćem, njegovo tumačenje složenog i dugotrajnog eh-jugoslovenskog slučaja, autorka argumentuje u prilog svom stanovišta da to tumačenje, odnosno Stojanovićeva dela u kojima je isto izloženo, predstavljaju integralni deo naučno najkvalitetnije i najrelevantnije literature o tragičnom kraju zapadnobalkanskog XX veka. Kao takva, zaključak je autorke, ona su danas, a i u budućnosti će, zasigurno, biti, dragocena i neizostavna građa za rekonstrukciju naučne istine o tom burnom periodu skorije regionalne prošlosti.\nSvetozar Stojanović / raspad Jugoslavije / Zapadni Balkan\nSociološki godišnjak, 2015, 109-123\nIstočno Sarjevo : Sociološko društvo Republike Srpske


Izolovani britanski i južnoafrički soj korona virusa u UKC Republike Srpske\nU Zavodu za kliničku mikrobiologiju Univerzitetskog kliničkog centra Republike Srpske izolovani su britanski i južnoafrički sojevi novog korona virusa. Naime, testiranje se vršilo na 93 pozitivna uzorka testovima koji su namijenjeni za identifikaciju britanskog i južnoafričkog soja, saopšteno je iz Univerzitetsko-kliničkog centra Republike Srpske.\n"S obzirom na činjenicu da je krajem februara primijećen izuzetan porast pozitivnih rezultata od ukupnog broja obrađenih testova, te povećanje broja hospitalizacija, kao i ponovno obolijevanje osoba koje su već prebolovale Covid 19, u našoj ustanovi odlučeno je da se sprovede ova vrsta ispitivanja kako bi se pratila dinamika cirkulisanja mutantne forme", dodaju u saopštenju.\nNavelis u da je iz prvog seta uzoraka, koji je obuhvatio period prve polovine marta odabrano 93 uzoraka, koja su pokazala da je mutantna forma N501Y bila prisutna u 66,66% uzoraka, odnosno dvije trećine testiranih.\nPojasnili su da je jedan uzorak istovremeno bio pozitivan na obje forme virusa.\n"Mutacija N501Y prisutna je kod britanskog soja B.1.1.7 i kod južnoafričkog soja 501W2. Razlikovanje ova dva soja moguće je izvršiti sekvenciranjem. U regionu trenutno od ova dva soja, dominira britanski soj B.1.1.7. Planirano je izvođenje sljedeće analize za uzorke prikupljene od 15. marta do 31. marta da bismo pratili dinamiku cirkulacije ovog soja", zaključili su u saopštenju UKC Srpske.